
1. [bookmark: _Ref38341330][bookmark: _Toc59334717][bookmark: _Toc61422120]Vispārīgā informācija	
0. [bookmark: _Toc59334718][bookmark: _Toc61422121][bookmark: _Toc59334719][bookmark: _Toc61422122]Iepirkuma identifikācijas numurs: LNKC 2026/8.
0. Iepirkuma procedūra: Iepirkums Publisko iepirkumu likuma 10.panta kārtībā (turpmāk – Konkurss). 
0. Pasūtītājs: 
	Pasūtītāja nosaukums
	Latvijas Nacionālais kultūras centrs

	Juridiskā adrese
	Zigfrīda Annas Meierovica bulvāris 14-7, Rīga, LV-1050

	Reģistrācijas Nr.
	90000049726

	Kontaktpersona
	Linda Roze, Agnese Tambaka

	Komisija
	Visus ar Konkursa norisi saistītos jautājumus risina iepirkuma komisija (turpmāk – Komisija), kas izveidota ar Latvijas Nacionālā kultūras centra (turpmāk – Pasūtītājs) direktores 2026. gada 12. maija rīkojumu Nr. 1.1-4/50, un darbojas Pasūtītāja vārdā.


0. Pretendents:
3. Lai Pretendents iesniegtu piedāvājumu iepirkuma procedūrā, tas reģistrējas EIS, vai piedāvājumu e-konkursu apakšsistēmā iesniedz, izmantojot citu informācijas sistēmu, kas paredzēta elektroniskai piedāvājumu iesniegšanai un kas ir spējīga sadarboties ar EIS atbilstoši to normatīvo aktu regulējumam, kas nosaka elektroniskai pieteikumu un piedāvājumu iesniegšanai izmantojamo informācijas sistēmu tehniskās prasības.
3. Pretendentam, ko veido personu grupa, kas nav reģistrēta kādā noteiktā juridiskā statusā saskaņā ar kādas Eiropas Savienības dalībvalsts normatīvajiem aktiem, un kas tiks uzaicināta slēgt līgumu, pirms līguma noslēgšanas būs pienākums pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. 
3. Pretendents, ja tas piesaista apakšuzņēmēju/s, EIS šā iepirkuma sadaļā norāda visus piesaistītos apakšuzņēmējus, kuru daļa iepirkuma līguma izpildē sastāda vismaz EUR 10 000,00 bez PVN apmērā un tiem nododamo līguma apjomu.

1. Iepirkuma priekšmeta apraksts
1. Iepirkuma priekšmets ir pedagogu profesionālās kompetences pilnveides programmas “Kultūras norises kā pilsonisko līdzdalību veicinošs instruments – Pieredzēt. Izjust. Saprast.” (36 ak. st.) satura izstrāde un īstenošana, saskaņā ar Nolikuma tehnisko specifikāciju – tehnisko piedāvājumu (turpmāk – Nolikuma 1. pielikums).  
1. CPV kods: 80500000-9 (Mācību pakalpojumi).
1. Iepirkuma priekšmets nav sadalīts daļās.
1. Pretendents ir tiesīgs iesniegt piedāvājumu tikai par visu Iepirkuma apjomu. Pretendents nav tiesīgs iesniegt piedāvājuma variantus.
1. Iepirkuma rezultātā paredzēts noslēgt iepirkuma līgumu (turpmāk – Līgums).
1. Līguma darbības termiņš:  2027. gada 31. maijs.
1. Paredzamā līgumcena: līdz EUR 51 517 bez PVN.
1. Līguma izpildes vieta: Latvijas Republika.

1. [bookmark: _Toc449691141]Iepirkuma procedūras dokumentu pieejamība. Informācijas apmaiņa. Piedāvājumu noformēšanas, iesniegšanas un atvēršanas kārtība
2. Iepirkuma procedūras dokumentu pieejamība:
0. Iepirkuma procedūras dokumentācijai ir nodrošināta tieša un brīva elektroniskā piekļuve un visa aktuālā informācija par iepirkuma procedūru, t.sk., nolikums, nolikuma grozījumi un atbildes uz ieinteresēto Piegādātāju jautājumiem, Pasūtītāja profilā šī Konkursa sadaļā EIS. Sekot līdzi aktuālajai iepirkuma procedūras dokumentācijai un iepirkuma komisijas sniegtajām atbildēm un precizējumiem ir ieinteresētā Piegādātāja pienākums. 
0. Ieinteresētais Piegādātājs EIS var reģistrēties kā Konkursa nolikuma saņēmējs, ja tas ir reģistrēts EIS kā Piegādātājs. Skaidrojums par reģistrēšanos EIS: https://www.eis.gov.lv/EIS/Publications/PublicationView.aspx?PublicationId=883. 
0. Papildu informācija, kas tiks sniegta saistībā ar šo Konkursu tiks publicēta Pasūtītāja profilā šī Konkursa sadaļā EIS vietnē. Ieinteresētajam Piegādātājam ir pienākums sekot līdzi publicētajai informācijai. Pasūtītājs nav atbildīgs par to, ja ieinteresētais Piegādātājs nav iepazinies ar informāciju, kurai ir nodrošināta brīva un tieša elektroniskā pieeja.
0. Ieinteresētajam Piegādātājam ir tiesības pieprasīt izsniegt iepirkuma procedūras dokumentus drukātā veidā, šādā gadījumā pasūtītājs tos izsniedz triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums ir iesniegts laikus pirms piedāvājumu iesniegšanas termiņa beigām. Par iepirkuma procedūras izsniegšanu drukātā veidā Pasūtītājs var prasīt samaksu, kas nepārsniedz faktiskos dokumentu pavairošanas un nosūtīšanas izdevumus.
2. Informācijas apmaiņa un pieprasīšanas kārtība:
1. Papildu informāciju ieinteresētais Piegādātājs pieprasa latviešu valodā, nosūtot pieprasījumu uz Pasūtītāja profilā, šī Konkursa sadaļā, EIS vietnē norādīto elektronisko pasta adresi. 
1. Pasūtītājs un ieinteresētie Piegādātāji ar informāciju apmainās caur EIS PIL noteiktajā kārtībā. Pasūtītājs informācijas apmaiņai ar ieinteresēto Piegādātāju izmanto to e-pasta adresi, kuru tas ir norādījis sistēmā kā paredzētu oficiālajai saziņai.
1. Jebkura papildu informācija (paziņojums, atbilde uz Pretendenta jautājumu), kas tiks sniegta saistībā ar šo Konkursu, tiks publicēta Pasūtītāja profilā šī Konkursa sadaļā EIS vietnē un tā ir saistoša turpmākā iepirkuma procedūrā. Ieinteresētā Piegādātāja pienākums ir sekot līdzi Nolikuma izmaiņām un Komisijas sniegtajām atbildēm uz ieinteresēto Piegādātāju jautājumiem.
1. Ja ieinteresētais Pretendents vai Piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, iepirkuma komisija to sniedz 5 (piecu) darbdienu laikā pēc pieprasījuma saņemšanas, bet ne vēlāk kā 6 (sešas) dienas pirms piedāvājumu iesniegšanas termiņa beigām, ja papildus informācija pieprasīta laikus.
1. Gadījumā, ja pieprasītā informācija ir tik apjomīga, ka pasūtītājs nevar to sagatavot un sniegt atlikušajā atbildes sniegšanas termiņā, tas drīkst pretendentam atteikt sniegt šādu informāciju, pamatojoties uz to, ka tā nav pieprasīta laikus.
2. Piedāvājumu noformēšanas un iesniegšanas kārtība:
2. Piedāvājums jāiesniedz elektroniski EIS, ievērojot šādas Pretendenta izvēles iespējas:
0. izmantojot EIS piedāvātos rīkus, aizpildot minētās sistēmas, šī iepirkuma procedūras sadaļā ievietotās formas;
0. elektroniski aizpildāmos dokumentus elektroniski sagatavojot ārpus EIS un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem). Pretendentam nav tiesības mainīt pasūtītāja noteikto veidlapu. Ja pasūtītājs konstatē, ka pretendents ir izmainījis pasūtītāja noteikto veidlapu, pasūtītājam ir tiesības lemt par šāda piedāvājuma neizskatīšanu un atzīšanu par neatbilstošu Nolikuma prasībām. 
2. Sagatavojot piedāvājumu, Pretendents ievēro, ka:
1. Visas Nolikumam pievienotās veidlapas, kas pievienojamas Pretendenta piedāvājumam, jāaizpilda tikai elektroniski, katrs atsevišķā elektroniskā dokumentā, lasāmā formātā un jāpievieno tam paredzētajā iepirkuma procedūras profila sadaļā. 
1. Iesniedzot piedāvājumu, Pretendents ir tiesīgs ar vienu drošu elektronisko parakstu un laika zīmogu vai ar EIS piedāvāto sistēmas parakstu, parakstīt visus dokumentus kā vienu kopumu. Pretendents pēc saviem ieskatiem Pieteikumu dalībai iepirkuma procedūrā, Finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu (tā daļas, ja tās paraksta atsevišķi) paraksta Pretendentu pārstāvēt tiesīgā persona, pievienojot pārstāvību apliecinošu dokumentu. 
1. Piedāvājums jāiesniedz latviešu valodā, kvalifikāciju apliecinošie dokumenti (piem., sertifikāti, apliecība vai citi dokumenti, kurus negatavo un neizsniedz pats Pretendents) var tikt iesniegti citā valodā ar pievienoto tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
1. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
1. Visas piedāvātās cenas norāda euro (EUR) ar pievienotās vērtības nodokli (PVN).
1. Iesniedzot piedāvājumu, pretendents apliecina, ka ir iepazinies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. 
1. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus.
1. Pretendents, kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām, ir tiesīgs iesniegt Eiropas vienoto iepirkuma procedūras dokumentu, turpmāk – ESPD. Ja pretendents izvēlējies iesniegt ESPD[footnoteRef:1], lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura daļa līguma izpildē sastāda vismaz EUR 10 000,00 bez PVN. Piegādātāju apvienība iesniedz atsevišķu ESPD par katru tās dalībnieku. Pretendents var iesniegt ESPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. [1:  Eiropas vienotais iepirkuma procedūras dokuments (ESPD) (vietnē http://espd.eis.gov.lv ] 

1. Piedāvājums jāsagatavo tā, lai nekādā veidā netiktu apdraudēta EIS darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā, ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas, jāveic iesniegtā piedāvājuma atšifrēšana (sistēmā jāievada derīga elektroniskā atslēga un parole), lai pasūtītājam pēc piedāvājumu atvēršanas būtu iespēja piekļūt piedāvājumā esošajai informācijai. Gadījumā, ja piedāvājums saturēs kādu no šajā punktā minētajiem riskiem, piedāvājums netiks izskatīts.
1. Ja Pretendents iesniedzot piedāvājumu nebūs ievērojis kādu no 3.4.punkta noteikumiem, tad iepirkuma komisija ir tiesīga šādu piedāvājumu neizskatīt.
1. Ja no sistēmas uzturētāja ir saņemts paziņojums par traucējumiem EIS darbībā, kuru dēļ nav iespējams iesniegt piedāvājumus, iepirkuma komisija pieņem lēmumu pagarināt piedāvājumu iesniegšanas termiņu un Pasūtītājs savā profilā publicē informāciju par piedāvājumu iesniegšanas termiņa pagarināšanu, vienlaikus informējot par pieņemto lēmumu visus piegādātājus, kuri ir reģistrējušies kā iepirkuma dokumentācijas saņēmēji, un sagatavo paziņojumu par izmaiņām vai papildu informāciju un iesniedz to publikāciju vadības sistēmā. Ja no sistēmas uzturētāja ir saņemts paziņojums par traucējumiem EIS darbībā, kuru dēļ nav iespējams nodrošināt piedāvājumu drošību, iepirkuma komisija pieņem lēmumu par iepirkuma procedūras pārtraukšanu un Pasūtītājs sagatavo paziņojumu par līguma slēgšanas tiesību piešķiršanu un iesniedz to publikāciju vadības sistēmā.
2. Piedāvājumu iesniegšanas un atvēršanas vieta un kārtība:
3. Piedāvājumi jāiesniedz termiņā un laikā, kas noteikts Pasūtītāja profilā, šī Konkursa sadaļā, EIS vietnē http://www.eis.gov.lv/EKEIS/Supplier/Procurement/671.
3. Ārpus EIS iesniegtie piedāvājumi:
1. tiks atzīti par neatbilstošiem nolikuma prasībām; 
1. netiek atvērti un tiek nosūtīti atpakaļ iesniedzējam.
3. Pasūtītājs atver iesniegtos piedāvājumus EIS vietnē http://www.eis.gov.lv/EKEIS/Supplier/Procurement/179877 noteiktajā termiņā,  izņemot Publisko iepirkumu likuma 68. panta septītajā daļā minēto gadījumu. Publisko iepirkumu likuma 68. panta septītajā daļā minētajā gadījumā Pasūtītājs savā pircēja profilā, šī Konkursa sadaļā publicē informāciju par piedāvājumu atvēršanas atcelšanu un neatver iesniegtos piedāvājumus. Ja Iepirkumu uzraudzības biroja iesniegumu izskatīšanas komisija pieņem Publisko iepirkumu likuma 71.panta otrās daļas 1. punktā minēto lēmumu vai administratīvā lieta tiek izbeigta, Pasūtītājs EIS vietnē, savā pircēja profilā, šī Konkursa sadaļā, publicē informāciju par piedāvājumu atvēršanas termiņu un laiku, kā arī informē par to pretendentus vismaz trīs darbdienas iepriekš. Ja Iepirkumu uzraudzības biroja iesniegumu izskatīšanas komisija pieņem Publisko iepirkumu likuma 71. panta otrās daļas 3. punktā vai trešajā daļā minēto lēmumu, pasūtītājs neatver iesniegtos piedāvājumus. Piedāvājumu atvēršanas process ir atklāts un tam var sekot līdzi tiešsaistes režīmā EIS vietnē.
3. Pēc atvēršanas sanāksmes beigām EIS vietnē Pasūtītāja profilā, šī Konkursa sadaļā pieejams sistēmā izveidots pretendentu un to iesniegto finanšu piedāvājumu apkopojums.

1. Pretendentu izslēgšanas noteikumi

0. [bookmark: _Hlk14876112]Pasūtītājs izslēdz Pretendentu no dalības iepirkuma procedūrā jebkurā no Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā noteiktajiem gadījumiem. Pārbaude tiek veikta attiecībā Publisko iepirkumu likuma 42.panta trešajā daļā noteiktajām personām.
0. Pasūtītājs pārbaudi par Nolikuma 5.punktā noteikto veic Publisko iepirkumu likuma 42.pantā noteiktajā kārtībā, iegūstot informāciju no e-izziņu apakšsistēmas EIS, izmantojot citu Pasūtītājam pieejamo informāciju, kā arī papildus veic pārbaudi attiecībā uz Sankciju likuma 11.1 pantā noteikto. Izslēgšanas noteikumos minēto gadījumu esamības pārbaudi paredz tikai tam pretendentam, kas atzīstams par atklāta konkursa uzvarētāju.
0. 5.1.punktā noteikto izslēgšanas nosacījumu pārbaudi pretendentam, kuram būtu piešķiramas līguma izpildes tiesības, pasūtītājs veic uz piedāvājuma iesniegšanas termiņa pēdējo dienu un dienu, kad ir pieņemts lēmums par iespējamu iepirkuma līguma slēgšanas tiesību piešķiršanu.
0. Pasūtītājs uzticamības nodrošināšanai iesniegto pierādījumu vērtēšanu veiks atbilstoši Publisko iepirkumu likuma 43.pantā noteiktajai kārtībai.
0. Uz pretendentu, kuram saskaņā ar normatīvajiem aktiem publisko iepirkumu jomā būtu piešķiramas līguma slēgšanas tiesības, tā valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, ja pretendents ir personālsabiedrība, nav attiecināmas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Pasūtītājs pārbaudi par noteikto attiecībā uz Latvijas Republikā reģistrētu pretendentu veic saskaņā ar Starptautisko un Latvijas Republikas nacionālo sankciju likuma 11.1 panta trešo daļu. Attiecībā uz ārvalstī reģistrētu pretendentu Pasūtītājs pārbaudi veic saskaņā ar Starptautisko un Latvijas Republikas nacionālo sankciju likuma 11.1 panta ceturto daļu.

1. Pretendenta kvalifikācijas un atlases prasības. Tehniskais un finanšu piedāvājums.
1. Pretendenta kvalifikācijas un atlases prasības.
	Pasūtītāja izvirzītā prasība pretendentam
	Pretendentam jāiesniedz šādi dokumenti:

	0. Pretendents (apakšuzņēmēji un katrs piegādātāju apvienības dalībnieks) ir reģistrēti atbilstoši reģistrācijas vai pastāvīgās dzīvesvietas valsts normatīvo aktu prasībām.

	 Attiecībā uz Latvijā reģistrētu pretendentu Komisija pārbaudi veiks pēc Uzņēmumu reģistrā vai Valsts ieņēmumu dienesta saimnieciskās darbības veicēju datu bāzē norādītās informācijas.

Ja piedāvājumu iesniedz piegādātāju apvienība, tad iesniedzams apliecinājums, ka gadījumā, ja piegādātāju apvienība tiks atzīta par atklāta konkursa uzvarētāju, ne vēlāk kā 10 kalendāro dienu laikā no dienas, kad saskaņā ar Publisko iepirkumu likuma regulējumu Pasūtītājs ir tiesīgs slēgt iepirkuma līgumu tā pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. Minēto termiņu var pagarināt, ja Pretendents iesniedz pierādījumus un informāciju tam, ka izveidošanās procesam ir nepieciešams ilgāks laiks.
Ja piedāvājumu iesniedz pretendents - fiziska persona ar patstāvīgās prakses tiesībām, tam ir jābūt reģistrētai saimnieciskajai darbībai normatīvajos aktos noteiktajā kārtībā līdz dienai, kad Pasūtītājs tiesīgs slēgt iepirkuma līgumu.
Ārvalstu pretendentam (komersantam) - komercdarbību reģistrējošas iestādes ārvalstīs izdotas reģistrācijas apliecības kopija vai cits līdzvērtīgs dokuments, kas apliecina atbilstību Nolikuma 5.1.1.punkta prasībām. Dokumentam jābūt attiecīgas ārvalstu institūcijas, iestādes vai personas, kas saskaņā ar pretendenta reģistrācijas valsts normatīvajiem aktiem ir tiesīga to darīt, izsniegtam. Ja pretendenta reģistrācijas valsts normatīvie akti neparedz Nolikuma 5.1.1.punktā minētās prasības izpildi – dokumenta par reģistrāciju izsniegšanu - pretendentam jāiesniedz paskaidrojums par to. Ārvalstu pretendentiem jāiesniedz spēkā esoša attiecīgās kompetentās institūcijas izsniegta izziņa, kurā ir uzrādītas pretendenta personas ar pārstāvības tiesībām un pārstāvības apjoms. 

	0. Pretendenta pieteikums dalībai iepirkuma procedūrā. 
	Aizpildīta un parakstīta Pieteikuma veidlapa dalībai iepirkuma procedūrā – (Nolikuma 3.pielikums).

	0. Pretendents savā piedāvājumā norāda visus tos apakšuzņēmējus (t.sk. apakšuzņēmēja apakšuzņēmējus), kuru daļa līguma izpildē sastāda vismaz EUR 10 000,00 bez PVN apmērā un katram apakšuzņēmējam izpildei nododamo iepirkuma līguma daļu.
	Apakšuzņēmējiem nododamo darbu saraksts, kurā Pretendents norāda un apliecina,  kuru no līguma daļām plāno nodot apakšuzņēmējiem, norādot apakšuzņēmējus un tiem nododamo darbu apjomu EUR bez PVN (Nolikuma 4.pielikums).
       Jāiesniedz norādīto Apakšuzņēmēju, personīgs rakstisks apliecinājums par gatavību piedalīties iepirkuma līguma izpildē, apņemties veikt nododamo iepirkuma līguma daļu vai darbus (Nolikuma 5.pielikums).

	0. Pretendentam:
5.1.4.1. iepriekšējo 3 (trīs) gadu laikā (t.i., 2023., 2024., 2025. un 2026. gadā līdz piedāvājuma iesniegšanas brīdim) ir pieredze:
a)  vismaz 5 (piecu) profesionālās pilnveides programmu un/vai izglītojošu projektu izstrādē un īstenošanā pedagogu un/vai izglītības iestāžu administrācijas pārstāvju mērķauditorijai, no kuriem vismaz 2 (divu) apjoms ir bijis ne mazāks kā 24 akadēmiskās stundas un dalībnieku skaits katrā – ne mazāks kā 30 (trīsdesmit);
b) vismaz 3 (trīs) izglītojošu pasākumu vai programmu īstenošanā, kuros kultūras norises (teātra izrādes, izstādes, koncerti, kultūrvietu apmeklējumi u.tml.) izmantotas kā mācīšanās resurss izglītības, pilsoniskās līdzdalības vai integrācijas veicināšanas kontekstā;
c) vismaz 2 (divu) daudzposmu un/vai vairākos Latvijas reģionos īstenotu izglītojošu pasākumu vai programmu organizēšanā (t.i., pasākumi, kas ietver vairākus secīgus īstenošanas posmus un/vai norisinās vairākās ģeogrāfiskās vietās);
d) 1 (viena) profesionālās pilnveides programmu un/vai izglītojošu projektu izstrādē un īstenošanā, kuros piedalās skolu komandas: 1) pedagogi, 2) administrācijas pārstāvji un 3) skolēni, kuri ir tiešie dalībnieki, nevis tikai kā netieša mērķauditorija;
e) mācību grupas un indivīda monitorēšanā – iegūtās informācijas fiksēšanā un analīzē (piemēram, dalībnieku progresa, iesaistes vai apmierinātības izvērtēšanā);
f) liela apjoma dalībnieku (piemēram, pedagogu) sniegto pieredzes stāstu, atsauksmju vai citas kvalitatīvas informācijas apkopošanā un to strukturētā, loģiskā un pārskatāmā nodošanā pasūtītājam vai finansētājam (piemēram, kopsavilkuma, apkopojuma vai atskaites veidā).
5.1.4.2. iepriekšējo 5 (piecu) gadu laikā (t.i., 2021. - 2025. un 2026. gadā līdz piedāvājuma iesniegšanas brīdim) ir pieredze vismaz 1 (viena) ilgtermiņa (ne mazāk kā 6 mēnešus ilga) projekta īstenošanā sadarbībā ar valsts pārvaldes iestādi (t.sk. ministriju, tās padotības iestādi vai pašvaldību).
	Pretendenta pieredzes apraksts, ar ko pretendents apliecina pretendenta atbilstību Nolikuma 5.1.4. apakšpunkta prasībām (Nolikuma 6.pielikums).

	0. Pretendenta rīcībā ir pakalpojuma izpildei nepieciešamais personāls, t. i., pakalpojuma sniegšanā uz visu pakalpojuma īstenošanas periodu. Pretendents piedāvā iesaistīt šādus speciālistus ar atbilstošu kvalifikāciju un darba pieredzi:
1) vismaz 1 (viens) projekta vadītājs, kurš:
a) ir ieguvies augstāko akadēmisko vai otrā līmeņa profesionālo augstāko izglītību;
b) iepriekšējo 3 (trīs) gadu laikā (t.i., 2023., 2024., 2025. un 2026. gadā līdz piedāvājuma iesniegšanas brīdim) ir pieredze vismaz 3 (trīs) izglītojošu programmu, semināru vai projektu plānošanā un īstenošanas koordinēšanā pedagogu un/vai izglītības jomas mērķauditorijai, tostarp vismaz 1 (vienas) ar apjomu ne mazāku kā 24 akadēmiskās stundas un dalībnieku skaitu ne mazāku kā 30, no kurām vismaz 1 (viena) īstenota klātienes formātā;
c) ir pieredze sadarbības koordinēšanā ar vairākām iesaistītajām pusēm (piemēram, izglītības iestādēm, piesaistītiem lektoriem/ekspertiem, pasūtītāju vai finansētāju) vienas programmas vai projekta īstenošanas ietvaros.
2) vismaz 2 (divi) programmas īstenošanas eksperti, kuri: 
a) katrs ir ieguvis augstāko izglītību pedagoģijā, andragoģijā, kultūras vai sociālajās zinātnēs vai citā radniecīgā jomā;
b) katrs iepriekšējo 3 (trīs) gadu laikā (t.i., 2023., 2024., 2025. un 2026. gadā līdz piedāvājuma iesniegšanas brīdim) ir realizējuši vismaz 5 (piecu) semināru, apmācību vai izglītojošu nodarbību vadīšanā pieaugušo (t.sk. pedagogu) auditorijai, tostarp vismaz 3 (trīs) klātienes formātā;
c) kopā iepriekšējo 3 (trīs) gadu laikā (t.i., 2023., 2024., 2025. un 2026. gadā līdz piedāvājuma iesniegšanas brīdim) ir pieredze:
· profesionālās pilnveides programmu izstrādē un/vai vadīšanā pedagogiem vai citām pieaugušo auditorijām;
· nodarbībām nepieciešamo mācību materiālu (satura un metodikas) izstrādē;
· kultūras norišu (teātra izrādes, izstādes, kultūrvietu apmeklējumi u.tml.) izmantošanā izglītības, integrācijas vai pilsoniskās līdzdalības veicināšanas projektos;
· darbā izglītības iestādē, kas īsteno vispārējās vai profesionālās (pamata vai vidējās) izglītības programmas, t.i., pedagoga, metodiķa vai administrācijas pārstāvja pieredze;
· nediskriminācijas, demokrātijas un pilsoniskās līdzdalības tematikā;
· darbā ar skolēnu vecuma dalībniekiem, tostarp līdzdalības vai refleksijas metožu pielietošanā.
	Pretendenta parakstīts apliecinājums, kas apliecina, ka Pretendenta rīcībā ir pakalpojuma izpildei nepieciešamais personāls un, ka Pretendents Pakalpojuma izpildē piesaistīs Nolikuma 5.1.5.punktā noteiktos speciālistus. Apliecinājumā norāda Pakalpojuma izpildē piesaistīto speciālistu vārdu un uzvārdu un tā lomu pakalpojuma sniegšanā.

Speciālista personīgi parakstīts CV atbilstoši Nolikuma 7. pielikumam. CV jāiesniedz tādā apjomā, lai no tā var secināt atbilstību 5.1.5. apakšpunkta prasībām, pievienojot profesionālo kvalifikāciju apliecinošo dokumentu kopijas.



	0. Pilnvara, ja piedāvājumu ir parakstījusi persona, kurai nav publiski reģistrētas tiesības pārstāvēt pretendentu.
Ja pretendents ir piegādātāju apvienība un apvienības vienošanās, ko parakstījuši visi personu apvienības dalībnieki (vai alternatīvs dokuments) nav atrunātas pārstāvības tiesības vai nav izsniegta pilnvara, pieteikums jāparaksta katras personas, kas ietilpst piegādātāju apvienībā, pārstāvim ar pārstāvības tiesībām.
	Pilnvara vai alternatīvs dokuments, kas apliecina Pretendenta pārstāvja pārstāvības tiesības.

	0.  Ja Pretendents balstās uz citu personu iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura, tad Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumus, kuru izpildei attiecīgās spējas ir nepieciešamas.
	Informācija jānorāda Nolikuma 3.pielikumā.
Personas, uz kuras tehniskajām un profesionālajām iespējām Pretendents balstās, rakstisks apliecinājums par piedalīšanos Konkursā, kā arī apliecinājums nodot Pretendenta rīcībā līguma izpildei nepieciešamos resursus, uzņemties paveikt darbus vai pakalpojumu gadījumā, ja ar Pretendentu tiek noslēgts Iepirkuma līgums, tā, lai Pasūtītājam ir nepārprotami skaidrs, ka līguma noslēgšanas gadījumā, šīs personas arī pildīs nododamos darbus vai pakalpojumu daļu. Pretendents par šādām personām var iesniegt arī papildus dokumentus (vienošanos, līgumu), kurā pretendents ar personu, uz kuras iespējām balstās vienojas par turpmāku sadarbību šīs atklāta konkursa līguma noslēgšanas rezultātā. 
Ja Pretendents iesniedzot pieteikumu, balstās uz citu personu saimnieciskajām vai finansiālajām iespējām, tas pierāda Pasūtītājam, ka tā rīcībā būs nepieciešamie resursi, iesniedzot dokumentu, kas apliecina šīs personas sadarbību konkrētā līguma izpildei, norādot, ka Pretendents un attiecīgā persona būs solidāri atbildīgi par iepirkuma līguma izpildi.

	0. Pretendents ir tiesīgs iesniegt Eiropas vienoto iepirkuma procedūras dokumentu kā sākotnējo pierādījumu atbilstībai Konkursa nolikumā noteiktajām pretendentu atlases prasībām. Eiropas vienotais iepirkuma procedūras dokuments ir pieejams aizpildīšanai vietnē: http://espd.eis.gov.lv un, ja pretendents izvēlējies to iesniegt, tad šo dokumentu pretendents iesniedz par katru piegādātāju apvienības dalībnieku (arī par katru personālsabiedrības dalībnieku, ja pretendents ir personālsabiedrība), par katru personu, uz kuras iespējām pretendents balstās, lai apliecinātu, ka tā kvalifikācija atbilst Konkursa nolikumā noteiktajām prasībām un par tā norādīto apakšuzņēmēju, kura veicamo darbu vai sniedzamo pakalpojumu vērtība ir vismaz EUR 10 000,- bez PVN. 
	Pretendents pēc izvēles var iesniegt Nolikuma 5.1.8.punktā noteikto dokumentu.







1. Prasības Tehniskajam un Finanšu piedāvājumam:
1. Pretendents tehnisko piedāvājumu sagatavo atbilstoši Nolikuma 1.pielikumam.
1. Tehniskajā piedāvājumā Pretendents iesniedz apliecinājumu, kurā norāda, ka ir iepazinies ar  Tehniskās specifikācijas prasībām un apņemas tās realizēt.
1. Pretendents finanšu piedāvājumu sagatavo atbilstoši Nolikuma 2.pielikumam.
1. Līgumcena jānorāda euro bez PVN, noapaļojot līdz 2 (diviem) cipariem aiz komata, un līguma cenā ir jāiekļauj visas nodevas, nodokļi un obligātie maksājumi, kas Pasūtītājam būs jāmaksā Iepirkuma uzvarētājam saskaņā ar iepirkuma līgumu.
1. Finanšu piedāvājuma cenās jābūt iekļautām visām izmaksām, kas saistītas ar Iepirkuma līguma izpildi.
1. Pretendenta piedāvātajām cenām jābūt nemainīgām visā līguma izpildes laikā, izņemot gadījumu, ja Līguma summa tiek samazināta proporcionāli izpildāmo darbu apjoma samazinājumam, ja tādu veic Pasūtītājs.

6. Prasības piegādātāju apvienībām, apakšuzņēmējiem un personām, uz kuru iespējām pretendents balstās, lai apliecinātu kvalifikāciju
6.1. Piegādātāji, kas apvienojušies piegādātāju apvienībā un iesniegušo kopīgu piedāvājumu, visi kopā ir uzskatāmi par vienu Pretendentu. 
6.2. Pretendents var balstīties uz citu personu iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, piedāvājumam pievienojot attiecīgus dokumentus, ka viņa rīcībā būs nepieciešamie resursi atbilstoši Nolikumā noteiktajām prasībām. Pretendents, lai pierādītu kā persona, uz kuras iespējām pretendents balstās, nodos nepieciešamos resursus, kvalifikāciju, izpildīs pakalpojumus vai veiks darbus, var iesniegt papildus dokumentus, lai Pasūtītājs pārliecinātos par atbilstību.
6.3. Apakšuzņēmēja izpildāmo darbu kopējo vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo pakalpojumu vērtību; par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.

1. [bookmark: _Toc455559647]Piedāvājumu vērtēšana un izvēle. Piedāvājumu vērtēšanas kritērijs
0. Piedāvājumu vērtēšanas pamatnoteikumi:
0. Iepirkuma komisija piedāvājumu vērtēšanu veic slēgtās sēdēs piecos posmos: finanšu piedāvājumu atbilstības pārbaude; saimnieciski izdevīgākā piedāvājuma noteikšana atbilstoši piedāvājumu izvērtēšanas kritērijiem; piedāvājuma noformējuma pārbaude; pretendenta atlase, tehnisko piedāvājumu vērtēšana.
0. Piedāvājumu vērtēšanas posmi:
1. Pretendenta atlase – iepirkuma komisija vērtē pretendentu piedāvājumus atbilstoši Nolikuma 5.punktā noteiktajām pretendentu atlases prasībām.
1. Tehnisko piedāvājumu vērtēšana – iepirkuma komisija vērtē pretendentu piedāvājumus atbilstoši tehniskās specifikācijas prasībām.
1. Finanšu piedāvājumu atbilstības pārbaude – iepirkuma komisija vērtē vai pretendentu finanšu piedāvājumi atbilst Nolikuma 5.2.punktā noteiktajām prasībām un Nolikuma 2.pielikuma veidlapai. Iepirkuma komisija pārbauda vai pretendentu finanšu piedāvājumos nav aritmētisku kļūdu. Ja iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma līgumcenu, iepirkuma komisija paziņo pretendentam, kura pieļautās kļūdas ir labotas. Vērtējot piedāvājumu, iepirkuma komisija ņem vērā iepirkuma komisijas veikto aritmētisko kļūdu labojumu. Ja finanšu piedāvājums neatbilst Nolikuma 5.2.punktā noteiktajām prasībām un Nolikuma 2.pielikuma veidlapai, iepirkuma komisija ir tiesīga pretendentu noraidīt un tā piedāvājumu Atklātā konkursā tālāk nevērtēt.
1. Piedāvājuma izvērtēšanas kritērijs: saimnieciski izdevīgākais piedāvājums, kuru nosaka pēc zemākās kopējās cenas bez PVN.
0. Piedāvājumu vērtēšanas laikā iepirkuma komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājumu vērtēšanā.
0. Komisijai ir tiesības pieprasīt, lai Pretendents precizē sniegto informāciju, ja tas nepieciešams piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai.   
0. Ja Komisija pieprasa, lai pretendents precizē iesniegto informāciju, tā nosaka samērīgu termiņu, līdz kuram pretendentam jāsniedz atbilde.   
0. Ja pretendents neiesniedz komisijas pieprasītās ziņas vai paskaidrojumus, Komisija piedāvājumu vērtē pēc tiem dokumentiem, kas ir iekļauti piedāvājumā.
0. Piedāvājuma noformējuma pārbaudei, Pretendentu atlasei, kā arī piedāvājumu vērtēšanai un salīdzināšanai Komisija var pieaicināt ekspertu. 
0. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta Pretendenta izvēlē vai darbībā. Šo apliecinājumu eksperts pievieno atzinumam.
0. Ekspertam ir tiesības iepazīties ar piedāvājumiem, kā arī lūgt Komisiju pieprasīt no Pretendenta papildu informāciju, kas ir nepieciešama atzinuma sagatavošanai.
0. Eksperts piedāvājumā ietverto un Pretendenta papildus sniegto informāciju drīkst izmantot tikai sava atzinuma sniegšanai. 
0. Ja Pretendents izvēlējies iesniegt Eiropas vienoto iepirkuma procedūras dokumentu, Pasūtītājs to pieņem kā sākotnējo pierādījumu atbilstībai nolikumā noteiktajām Pretendentu atlases prasībām, ievērojot Nolikuma 5.1.8.punkta noteikumus.
0. Pēc lēmuma pieņemšanas pretendenti 3 (trīs) darba dienu laikā vienlaikus tiek informēti par iepirkumu komisijas lēmumu. Par to pretendentiem tiek paziņots uz pieteikumā norādīto elektronisko pasta adresi. 
0. Nepamatoti lēta piedāvājuma pārbaude:
1. Komisija izvērtē, vai tā Pretendenta, kuram, atbilstoši Nolikuma 7.1.2.punktā noteiktajam piedāvājumu izvēles kritērijam, būtu piešķiramas iepirkuma līguma slēgšanas tiesības, piedāvājums nav nepamatoti lēts – par norādīto cenu nav iespējams izpildīt Iepirkuma līguma noteikumus.
1. Ja Komisijai rodas šaubas, ka konkrētais Pretendenta piedāvājums ir nepamatoti lēts Komisija pieprasa skaidrojumu par piedāvāto cenu un izmaksām.
1. Komisija, konsultējoties ar Pretendentu, izvērtē tā sniegtos skaidrojumus. Komisijai ir tiesības prasīt, lai Pretendents iesniedz izdrukas no Valsts ieņēmumu dienesta elektroniskās deklarēšanas sistēmas par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, ja šādus datus apkopo Valsts ieņēmumu dienests.
1. Komisija noraida Pretendenta piedāvājumu kā nepamatoti lētu, ja sniegtie skaidrojumi nepamato Pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
1. Ja Komisija konstatē, ka Pretendenta piedāvājums ir nepamatoti lēts tāpēc, ka Pretendents saņēmis komercdarbības atbalstu, piedāvājumu pēc konsultācijām ar Pretendentu var noraidīt, tikai pamatojoties uz to, ka Pretendents nevar Komisijas noteiktā saprātīgā termiņā pierādīt, ka saņemtais komercdarbības atbalsts ir saderīgs ar iekšējo tirgu atbilstoši Līguma par Eiropas Savienības darbību 107.pantam. Ja Komisija noraida piedāvājumu šā iemesla dēļ, tā informē Eiropas Komisiju un Iepirkumu uzraudzības biroju par piedāvājuma noraidīšanu vai noraidīšanas iemeslu.

1. [bookmark: _Toc455559660]Lēmuma pieņemšanas un iepirkuma līguma slēgšana
1. Attiecībā uz Pretendentu, kuram būtu piešķiramas iepirkuma līguma slēgšanas tiesības Atklātā konkursā, iepirkuma komisija veic pārbaudi saskaņā ar Iepirkuma nolikuma 4.sadaļas nosacījumiem.
1. Ja tikai viens pretendents iesniegs piedāvājumu, komisija rīkojas Publisko iepirkumu likuma 41.panta 12.daļā noteiktajā kārtībā.
1. Ja vairākiem Pretendentiem iesniegtais piedāvājuma novērtējums ir vienāds, Pasūtītājs veic izlozi starp šiem Pretendentiem, uzaicinot tos piedalīties klātienē.
1. Lēmumu par Iepirkuma uzvarētāju vai Iepirkuma pārtraukšanu vai izbeigšanu Komisija 3 (trīs) darba dienu laikā rakstiski paziņo Pretendentiem uz to e-pasta adresi, kuru tas ir norādījis EIS sistēmā kā paredzētu oficiālajai saziņai.
1. Komisija sagatavos iepirkuma procedūras ziņojumu par visu iepirkuma procedūru un publicēs to pircēja profilā, piecu darbdienu laikā pēc lēmuma pieņemšanas par iepirkuma procedūras rezultātiem. 
1. Pēc iepirkuma komisijas pieprasījuma piegādātāju apvienība, attiecībā, uz kuru pieņemts lēmums par līguma slēgšanas tiesību piešķiršanu ne vēlāk kā 10 dienu laikā no dienas, kad saskaņā ar Publisko iepirkumu likuma regulējumu Pasūtītājs ir tiesīgs slēgt iepirkuma līgumu tā pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu. Minēto termiņu var pagarināt, ja Pretendents iesniedz pierādījumus un informāciju tam, ka izveidošanās procesam ir nepieciešams ilgāks laiks.
1. Iepirkuma līgumu ar izraudzīto Pretendentu slēdz ne agrāk kā nākamajā darbdienā pēc nogaidīšanas termiņa beigām.
1. Pirms Līguma parakstīšanas Pasūtītājs nosūta izraudzītajam pretendentam uz pieteikumā norādīto elektroniskā pasta adresi Līguma projektu, kuru izraudzītais pretendents saskaņo, pārbaudot pretendenta kontaktinformāciju un rekvizītus, ne vēlāk kā 3 (trīs) darba dienu laikā no Līguma projekta saņemšanas, nosūtot attiecīgajai Pasūtītāja kontaktpersonai elektroniskā pasta ziņojumu. Ja pretendents nevar saskaņot Līguma projektu noteiktajā termiņā, pretendents paziņo Pasūtītājam par pamatotiem kavēšanās iemesliem un vienojas ar Pasūtītāju par citu saskaņošanas termiņu, ja nepieciešams.
1. Izraudzītais pretendents paraksta Līgumu ne vēlāk kā 5 (piecu) dienu laikā pēc Pasūtītāja rakstveida pieprasījuma, kurš sagatavots apstākļos, kad vairs nepastāv tiesiski šķēršļi Līguma noslēgšanai.
1. Ja pretendents, kuram piešķirtas Līguma slēgšanas tiesības, atsakās slēgt Līgumu ar Pasūtītāju vai nesaskaņo Līguma projektu Nolikuma 8.8. punktā noteiktajā kārtībā un termiņā, Iepirkuma komisija ir tiesīga pieņemt lēmumu Līguma slēgšanas tiesības piešķirt pretendentam, kurš piedāvājis nākamo saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums Līguma slēgšanas tiesības piešķirt pretendentam, kurš piedāvājis nākamo saimnieciski visizdevīgāko piedāvājumu, bet tas atsakās slēgt Līgumu, Iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu
1. Pirms lēmuma pieņemšanas par līguma noslēgšanu ar nākamo Pretendentu, kura piedāvājums atzīts par piedāvājumu atbilstošo Konkursa nolikumā noteiktajam piedāvājumu izvērtēšanas kritērijam, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju. 
1. Pasūtītājs finansējuma trūkuma dēļ var neslēgt iepirkuma līgumu.
1. 10 (desmit) darbdienu laikā pēc tam, kad noslēgts iepirkuma līgums, Pasūtītājs sagatavos un publikāciju vadības sistēmā publicēs informatīvu paziņojumu par noslēgto līgumu un savā pircēja profilā ievietos iepirkuma līguma tekstu.
1. Pasūtītājs slēgs iepirkuma līgumu, pamatojoties uz Pretendenta piedāvājumu, saskaņā ar Nolikuma noteikumiem un iepirkuma līguma projektu (Nolikuma 8.pielikums). Iepirkuma līguma pamatnosacījumi, slēdzot līgumu, netiks mainīti. 
1. Iepirkuma līguma projekta noteikumi attiecināmi uz visiem Pretendentiem vienlīdzīgi. Iesniedzot piedāvājumu, Pretendents apliecina, ka ir iepazinies ar iepirkuma līguma projektu, pieņem tā noteikumus un, ja Pretendentam tiks piešķirtas līguma slēgšanas tiesības, apliecina gatavību uzņemties un pildīt visas Iepirkuma līgumā paredzētās saistības.

1. [bookmark: _Toc455559664]Nolikuma pielikumi

1.pielikums 	– Tehniskā specifikācija, tehniskā piedāvājuma forma.
2.pielikums	– Finanšu piedāvājuma forma.
3.pielikums 	– Pretendenta pieteikuma forma dalībai iepirkumā.
4.pielikums 	– Apakšuzņēmējiem nododamo darbu saraksts (forma).
5.pielikums 	– Apakšuzņēmēja apliecinājums (forma).
6.pielikums 	– Pretendenta pieredzes apraksts (forma).
7.pielikums  	– Pretendenta piesaistīto speciālistu pieredzes apraksts (forma).
8.pielikums 	– Līguma projekts.

[bookmark: _Hlk37077659]1.pielikums
Iepirkumam Nr. LNKC 2026/8
PUBLISKĀ IEPIRKUMA
“Pedagogu profesionālās kompetences pilnveides programmas “Kultūras norises kā pilsonisko līdzdalību veicinošs instruments – Pieredzēt. Izjust. Saprast.” (36 ak. st.) satura izstrāde un īstenošana”, ID Nr. LNKC 2026/8.
Tehniskā specifikācija, tehniskā un finanšu piedāvājuma forma.
1. Iepirkuma priekšmets
Nodrošināt pedagogu profesionālās kompetences pilnveides programmas “Kultūras norises kā pilsonisko līdzdalību veicinošs instruments – Pieredzēt. Izjust. Saprast.” (36 akadēmiskās stundas) satura izstrādi, saskaņošanu normatīvajos aktos noteiktajā kārtībā, īstenošanu, dokumentēšanu un programmā paredzēto apliecinājumu sagatavošanu un izsniegšanu Eiropas Sociālā fonda Plus projekta “Kultūras norises kā pilsonisko līdzdalību veicinošs instruments” (Nr. 4.2.3.3/1/25/I/002) (turpmāk – projekts) ietvaros. 
2. Programmas raksturojums
2.1. Programmas mērķis: pilnveidot pedagogu profesionālo kompetenci izmantot profesionālās kultūras un mākslas norises (turpmāk – kultūras norises) kā mācīšanās resursu pilsoniskās līdzdalības un demokrātijas izpratnes attīstīšanai, mērķtiecīgi integrējot kultūras pieredzi mācību un audzināšanas darbā. Programmas apguves norisēs jānodrošina jēgpilna, līdzdalīga un refleksīva skolēnu piedalīšanās.
2.2. Programmas mērķauditorija un dalībnieki
Programma paredzēta vispārējās un profesionālās izglītības iestāžu pedagogiem un administrācijas pārstāvjiem.
Programmas īstenošana jānodrošina vismaz 20 skolu komandām, kas piedalās projektā. Skolas komandu veido 4 pedagogi un 1 izglītības iestādes administrācijas pārstāvis, kas veic projekta koordinatora pienākumus (kopā 5 programmas dalībnieki).
Pasūtītājs veic vismaz 20 skolu komandu atlasi un sākot no 2026. gada 3. oktobra, bet ne vēlāk kā līdz 2026. gada 20. oktobrim, nodod Pakalpojuma sniedzējam informāciju par skolu komandu sastāvu un to identificētajiem problēmjautājumiem skolā un/vai kopienā, kuri būs jāizmanto, izstrādājot programmas saturu un darbības.
Programmas īstenošana ietver reģionālo semināru posmu (skat. 5. nodaļu “Programmas īstenošanas struktūra”), kurā papildus iesaistās plašāks pedagogu skaits (t.i. pieaicinātie pedagogi), kuri gūs priekšstatu par programmas saturu – kā izmantot kultūras norises kā mācīšanās resursu pilsoniskās līdzdalības un demokrātijas izpratnes attīstīšanai.
Programma iepirkuma ietvaros jāīsteno vismaz 140 pedagogiem un administrācijas pārstāvjiem, tai skaitā vismaz 100 skolu komandu dalībniekiem, kuri apgūst 36 akadēmisko stundu programmu, un vismaz 40 pieaicinātajiem pedagogiem, kuri piedalās 8 akadēmisko stundu reģionālajos semināros.
Programmas īstenošana paredz katras izglītības iestādes vismaz 2 skolēnu aktīvu iesaisti mijiedarbībā ar pedagogiem visos trīs programmas īstenošanas posmos. Skolēnu iesaiste notiek, ievērojot izglītības iestādes noteikto kārtību, personas datu aizsardzības prasības un nepieciešamos saskaņojumus. Patstāvīgā darba posmā – kultūras norises pieredzēšanā un ar to saistītajās refleksijas aktivitātēs – katra izglītības iestāde iesaista arī attiecīgās klases vai klašu grupas skolēnus, ņemot vērā izvēlētās kultūras norises formātu un izglītības iestādes iespējas.
2.3.  Programmas saturiskais un metodiskais ietvars
Programma balstās projekta "Kultūras norises kā pilsonisko līdzdalību veicinošs instruments" pamatprincipos:
· pilsoniskā līdzdalība nav formāls pienākums, bet ikdienas paradums – spēja, prasme un vēlme pamanīt → domāt → rīkoties → sadarboties → radīt → mainīt;
· kultūras norises nav tikai papildinājums izglītības procesam, bet pilnvērtīgs resurss demokrātiskas un līdzdalīgas sabiedrības veidošanā; to jēgpilna izmantošana stiprina pedagogu profesionālo kompetenci un skolēnu spēju kļūt par aktīviem un atbildīgiem pilsoņiem.
Programmas uzbūve paredz aktuālu zināšanu un praktisku paņēmienu apguvi, kā arī ilgtermiņa metodisko ietvaru, ko dalībnieki var izmantot un nodot tālāk savās izglītības iestādēs. Tādējādi tiek stiprināti pieredzes apmaiņas mehānismi un veidota vienota izpratne par kultūras norišu nozīmi pilsoniskās līdzdalības attīstībā.
Programmas metodiskā pieeja balstās principā, ka pedagogs nevar mācīt to, ko pats nav piedzīvojis. Programma nodrošina, ka pedagogi paši pieredz kultūras norises un saskata to potenciālu kā katalizatoru pilsoniskajām darbībām kopienā. Programmas uzbūvē skolēni ir līdztiesīgi komandas locekļi un lēmumu pieņēmēji, nevis pasīvi dalībnieki.
2.4. Pakalpojuma sniedzēja uzdevumi
· izstrādāt programmas saturu, īstenošanas plānu un mācību materiālus 36 akadēmisko stundu apjomā, atbilstoši šajā specifikācijā norādītajam laika plānojumam un konceptuālajam ietvaram;
· nodrošināt programmas izstrādi un saskaņošanu atbilstoši normatīvajiem aktiem, kas regulē pedagogu profesionālās kompetences pilnveides programmu izstrādi, saskaņošanu un īstenošanu, tostarp Ministru kabineta 2018. gada 11. septembra noteikumiem Nr. 569 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību”;
· nodrošināt programmas īstenošanu atbilstoši šajā tehniskajā specifikācijā noteiktajai programmas īstenošanas struktūrai un laika plānojumam, tai skaitā nodrošinot programmas īstenošanai nepieciešamo personālu un piesaistītos lektorus;
· izstrādāt un reģionālo semināru noslēgumā izsniegt normatīvo aktu prasībām atbilstošus apliecinājumus pedagogiem par programmas vai semināra apguvi personām, kuras izpildījušas attiecīgās programmas vai semināra apguves nosacījumus:
· izstrādāt un reģionālo semināru noslēgumā izsniegt apliecinājumus pedagogiem: 
· apliecinājumus par 36 ak. st. programmas apguvi – vismaz 100 pedagogiem un koordinatoriem, kuri piedalījušies vismaz 80% programmas apjomā; dalība tiek fiksēta ar parakstu lapām vai citu Pasūtītāja saskaņotu dalības uzskaites veidu;
· apliecinājumus par 8 ak. st. semināra apguvi – vismaz 40 pieaicinātajiem pedagogiem, kuri piedalījušies attiecīgajā reģionālajā seminārā;
· izstrādāt un reģionālo semināru noslēgumā izsniegt pateicības skolēniem par dalību programmas norisēs;
· nodrošināt programmas īstenošanas dokumentēšanu (skat. 7. nodaļu “Atskaites un dokumentācija”);
· nodrošināt programmas satura, metodisko materiālu, veidlapu, prezentāciju, darba lapu, novērtēšanas anketu un citu programmas īstenošanas gaitā izstrādāto materiālu nodošanu Pasūtītājam rediģējamā elektroniskā formātā, kā arī nodrošināt Pasūtītājam tiesības šos materiālus izmantot, reproducēt, pielāgot un nodot izmantošanai izglītības iestādēm atbilstoši līguma nosacījumiem;
· nodrošināt personas datu (t.sk. nepilngadīgo dalībnieku datus)apstrādi atbilstoši Eiropas Parlamenta un Padomes Regulas (ES) 2016/679 5., 6. un 8. pantā noteiktajām prasībām, Fizisko personu datu apstrādes likumam un citiem piemērojamiem normatīvajiem aktiem.
3. Programmas saturs
Pakalpojuma sniedzējs nodrošina, ka programmas saturā un norisē tiek atklātas šādas savstarpēji saistītas tēmas:
1. Kultūras norises kā paplašinātās mācīšanās resurss:
· kultūras nozīme indivīda un sabiedrības attīstībā;
· kultūras norises kā jēgpilns mācīšanās resurss, to piemērotība skolēnu vecumposmam un līdzšinējai pieredzei;
· pedagogs kā starpnieks starp kultūras norisi un skolēnu – kā jēgpilni sagatavoties, pieredzēt un izvērtēt kultūras norisi;
· kā saskatīt kultūras norisē pausto vēstījumu, lai sasaistītu to ar izglītojamo pieredzi un veicinātu  pilsonisko līdzdalību un demokrātisku attieksmi. 
2. Demokrātijas pamatprincipi:
· demokrātija kā vērtību sistēma un dzīvesveids; 
· varas dalīšana, iespēja ietekmēt lēmumu pieņemšanu, atbildība, tiesības, pienākumi un privātums kā demokrātiskas sabiedrības pamati.
3. Līdzdalības dimensijas:
· izpratnes veidošana par  līdzdalības dimensijām — politisko, sociālo, kultūras un izglītības, digitālo un mediju, vides un ekoloģijas, ekonomisko un kopienas (skat. latvijasskolassoma.lv/wp-content/uploads/2026/04/ESF_Pilsoniska-lidzdaliba_tverums_viz.pdf), kā tās stiprina demokrātiju un iedzīvina tās principus ikdienas dzīvē.
4. Metodisko paņēmienu apguve kultūras pieredzes izmantošanai mācību procesā un refleksijai: 
· balstoties uz kopīgu kultūras norises pieredzēšanu, piemeklēt piemērotākos metodiskos paņēmienus kā veidot jēgpilnu kultūras pieredzi un organizēt refleksiju individuāli un grupās; 
· prasmes veicināt izglītojamo līdzdalību norises izvēlē un plānošanā; 
· konkrēti piemēri un metodes pilsoniskās līdzdalības attīstīšanai klasē, skolā un kopienā.
5. Pieredzes pārnese profesionālajā darbībā: 
· jauniegūto zināšanu iestrādāšana savā profesionālajā darbībā; 
· saikne starp individuālo pieredzi, mācību saturu un sabiedrības procesiem; 
· plānošana pieredzes iestrādāšanai konkrētajā izglītības iestādē; 
· pieredzes dokumentēšana un atgriezeniskā saite.
4. Metodiskā pieeja
Pakalpojuma sniedzējs nodrošina, ka mācību process ietver daudzveidīgas metodes, tostarp:
· vismaz vienas kopīgas kultūras norises pieredzēšana, ko papildina  pirms/pēc darbību modelēšanu ievadseminārā;
· grupu darbs dažādos formātos: jauktas grupas pēc profila (koordinatori, skolotāji, skolēni), skolas komandas, starpskolu grupas, pāru darbs;
· simulācijas un lomu spēles demokrātijas un līdzdalības procesu izprašanai;
· paņēmieni jauniegūto zināšanu un prasmju iestrādāšanai skolotāja ikdienas darbā un skolas kultūrā; 
· piemēri un paņēmieni, kā dalīties ar jauniegūtajām zināšanām un   prasmēm savā skolā, vietējā kopienā, reģionā;
· refleksijas instrumenti – individuāli, pāros, grupās, mutiski un rakstiski;
· radošās metodes: vizuālā kartēšana, stāstīšana, veidošana;
· pakalpojuma sniedzēja vadīts dialogs ar ārējiem lektoriem.
Katras klātienes dienas sākumā un beigās jāparedz strukturētas aktivitātes sadarbības un savstarpējo saikņu stiprināšanai starp dalībniekiem.
Programma jāpielāgo dalībnieku vajadzībām un skolu tipu specifikai, t.sk. nodrošinot materiālus vieglajā valodā vai citus pielāgojumus gadījumos, kad to pieprasa Pasūtītājs vai attiecīgās izglītības iestādes pārstāvis, balstoties uz skolu komandu sastāvu, ko Pasūtītājs nodod Pakalpojuma sniedzējam saskaņā ar 2.2. punktu.
5. Programmas īstenošanas struktūra
Programma tiek īstenota divās plūsmās – katrā vismaz 10 skolu komandas un skolēni. Abas plūsmas īsteno identisku programmu saskaņotā grafikā (skat. 5.1. “Programmas īstenošanas laika plānojums”).
Programma sastāv no trim posmiem (posmos minētais pedagogu un skolēnu skaits atbilst vienai plūsmai):
Ievadseminārs (18 ak. st. / 3 dienas) – klātienes seminārs, kurā piedalās visas skolu komandas kopā (50 pedagogi + 20 skolēni). Pakalpojuma sniedzējs, ievērojot programmas satura tēmas un metodiskās pieejas, ievadsemināra laikā nodrošina dalībnieku iepazīstināšanu par projekta konceptuālo ietvaru (sadarbībā ar Pasūtītāju), īsteno kultūras norises pieredzi ar pirms/pēc metodoloģijas apguvi, problēmjautājuma attīstīšanu skolu komandās un sagatavošanu kultūras norises pieredzēšanai izglītības iestādēs (otrajā posmā). Ievadsemināra laikā Pakalpojuma sniedzējs nodrošina vismaz divu piesaistītu lektoru lasījumus par projekta virstēmu.
Patstāvīgais darbs: kultūras norises pieredzēšana un pieredzes stāsta sagatavošana (10 ak. st.) – patstāvīgais darbs, ko katra skolas komanda veic savā izglītības iestādē / kultūras institūcijā starp ievadsemināru un reģionālo semināru. Ietver skolēnu sagatavošanu kultūras norisei, kultūras norises apmeklēšanu kopā ar skolas klasi vai klašu grupu, refleksiju ar skolēniem un strukturēta pieredzes stāsta sagatavošanu.
· Pakalpojuma sniedzējs izstrādā strukturētu veidlapu pieredzes fiksēšanai administrācijas pārstāvim (koordinatoram) un skolotājiem. Veidlapa ir gan dokumentēšanas instruments, gan pamata materiāls pieredzes nodošanai reģionālajā seminārā.
Reģionālais seminārs (8 ak. st. / 1 diena) – katra plūsma tiek sadalīta divos reģionālos semināros pa 5 skolu komandām. Katrā reģionālajā seminārā piedalās 5 skolu komandas (25 pedagogi + 10 skolēni) un 10 piesaistīti pedagogi (2 no katras dalībskolas). Seminārs nodrošina pieredzes apmaiņu par īstenotajām kultūras norisēm un izmantotajām pirms/pēc refleksijas metodēm. Noslēgumā Pakalpojuma sniedzējs nodrošina pedagogu apliecinājumu un skolēnu pateicību izsniegšanu.
5.1. Programmas īstenošanas laika plānojums
	Posms
	Apjoms
	Plūsma A
	Plūsma B
	Norises vieta

	Ievadseminārs 
	18 ak. st. 
(3 dienas)
	22.-24.10.2026.*
	29.-31.10.2026.*
	Vidzemes reģionā; konkrēta norises vieta tiek saskaņota starp Pasūtītāju un Pakalpojuma sniedzēju ne vēlāk kā līgumā noteiktajā termiņā


	Patstāvīgais darbs
	10. ak. st.
	26.10.2026.-31.03.2027.
	02.11.2026.-31.03.2027.
	Izglītības iestādēs / kultūras institūcijās

	Reģionālie semināri
	8. ak. st. 
(1 diena)
	2027. gada aprīlis (2 semināri, katrā 5 skolas)**
	2027. gada aprīlis (2 semināri, katrā 5 skolas)**
	Norises vietas tiek izvēlētas atbilstoši attiecīgajā reģionā iekļauto skolu izvietojumam un saskaņotas starp Pasūtītāju un Pakalpojuma sniedzēju ne vēlāk kā līgumā noteiktajā termiņā


* Ievadsemināru datumi ir saistoši un nemaināmi. 
**  Reģionālo semināru precīzi datumi tiek saskaņoti ar Pasūtītāju atbilstoši Tehniskās specifikācijas 7. punktam "Atskaites un dokumentācija".

6. Sasniedzamie rezultāti
Programmas apguves rezultātā pedagogi:
· pilnveidojuši izpratni par demokrātijas pamatprincipiem un līdzdalības daudzveidīgajām izpausmēm;
· attīstījuši spēju atbalstīt skolēnos prasmi pamanīt un identificēt vajadzības, netaisnību un iespējas dažādos sociālos kontekstos;
· attīstījuši spēju izmantot kultūras norises kā jēgpilnu mācīšanās resursu pilsoniskās līdzdalības veicināšanai;
· pilnveidojuši prasmi izmantot kultūras norises pirms/pēc metodoloģiju savā skolā;
· sagatavojušies  jauniegūto zināšanu un prasmju integrācijai savā  profesionālajā darbībā un visas skolas praksē;
· attīstījuši pieredzes nodošanas prasmi, lai kļūtu par pieredzes pieturām citām izglītības iestādēm;
· sagatavojuši pieredzes stāstus par kultūras norišu pieredzēšanu un dalījušies tajā ar kolēģiem reģionālajā seminārā.
Programmas apguves rezultātā izglītības iestāde:
· pilnveidojusi prasmi izmantot kultūras norises  kā pedagoģisku instrumentu;
· uzsākusi izvirzītā problēmjautājuma risināšanas procesu, kurā līdztiesīgi piedalās pedagogi un skolēni;
· ir apguvusi prasmes jaunās pieredzes nodošanai pedagogiem savā un citās izglītības iestādēs.
7. Atskaites un dokumentācija 
Pakalpojuma sniedzējs saskaņo ar Pasūtītāju: 
· programmas saturu (t.sk. lektoru kandidatūras un to lasījumu tēmas) un īstenošanas plānu (t.sk. reģionālo semināru norises vietu un laiku) – ne vēlāk kā 4 nedēļas pirms ievadsemināra (Pasūtītājs pieņem gala lēmumu par programmas plānu 3 nedēļas pirms ievadsemināra); 
· veidlapas projektu par pieredzes stāsta fiksēšanu patstāvīgā darba posmā – ne vēlāk kā 2 nedēļas pirms ievadsemināra (pasūtītājs pieņem gala lēmumu par veidlapu vienu nedēļu pirms ievadsemināra);
· programmas novērtēšanas anketas projektu pedagogiem un skolēniem – ne vēlāk kā 6 nedēļas pirms reģionālajiem semināriem;
· skolēnu pateicības teksta paraugu  un pedagogu apliecinājuma melnrakstu par programmas apguvi – ne vēlāk kā 6 nedēļas pirms reģionālajiem semināriem.

Pakalpojuma sniedzējs Pasūtītājam nodod:
· dalībnieku sarakstus (t.i. parakstu lapas) – ne vēlāk kā 2 nedēļas pēc katra posma noslēguma;
· pedagogu un skolēnu sniegto viedokļu apkopojumu programmas novērtēšanas anketā – ne vēlāk kā 2 nedēļas pēc katra posma noslēguma;
· katra pedagoga aizpildīto patstāvīgā darba posma pieredzes stāsta kopiju – ne vēlāk kā 2 nedēļas pēc reģionālo semināru īstenošanas.
8. Sadarbības kārtība
Programmas kvalitatīvas īstenošanas nodrošināšanai pasūtītājs un pakalpojuma sniedzējs uztur regulāru komunikāciju visā līguma darbības laikā, tai skaitā rīkojot darba tikšanās:
· pēc līguma noslēgšanas – sākuma tikšanās programmas plāna un sadarbības principu saskaņošanai; 
· ne vēlāk kā 4 nedēļas pirms ievadsemināra – programmas saturiskā plāna un lektoru piesaistes priekšlikuma izskatīšanai; 
· ne vēlāk kā 1 nedēļu pēc ievadsemināra – patstāvīgā darba posma atbalsta un reģionālo semināru sagatavošanas apspriešanai; 
· ne vēlāk kā 2 nedēļas pirms reģionālajiem semināriem – reģionālo semināru saturiskā gala plāna saskaņošanai; 
· ne vēlāk kā 2 nedēļas pēc reģionālajiem semināriem – programmas noslēguma izvērtēšanai.
Tikšanās var notikt klātienē vai attālināti pēc savstarpējas vienošanās. Pakalpojuma sniedzējs nodrošina, ka katrā tikšanās reizē piedalās persona, kas ir pilnvarota pieņemt lēmumus par programmas saturu. 
Pasūtītājam ir tiesības tikšanās laikā izteikt priekšlikumus satura korekcijām. Pakalpojuma sniedzējs izvērtē priekšlikumus un sniedz pamatotu atbildi. Būtiskas izmaiņas programmas saturā, lektoru sastāvā vai īstenošanas pieejā veicamas tikai ar Pasūtītāja rakstisku piekrišanu. 
9.  Cita informācija:
Pasūtītājs nodrošina:
· pedagogu grupu nokomplektēšanu, plūsmu izveidi un ikdienas komunikāciju visos programmas posmos;
· telpas un tehnisko nodrošinājumu (projektors, ekrāns u.c.) atbilstoši Pakalpojuma sniedzēja norādītajām prasībām (detaļas tiek saskaņotas līguma parakstīšanas brīdī) ievadsemināra un reģionālo semināru laikā;
· ēdināšanu ievadsemināra un reģionālo semināru laikā;
· izmitināšanu ievadsemināra laikā;
· transporta organizēšanu dalībniekiem visos programmas posmos;
· saziņu ar kultūras norišu piedāvātājiem un kultūras norišu apmaksu, kas tiek izmantotas patstāvīgā darba posma ietvaros;
· iepriekš atlasītu un izvērtētu sarakstu ar kultūras norisēm, kam piemīt īpaši augsts pilsoniskās līdzdalības veicināšanas potenciāls.

	
	
	




	
	
	




2.pielikums
Iepirkumam Nr. LNKC 2026/8

PUBLISKĀ IEPIRKUMA
“Pedagogu profesionālās kompetences pilnveides programmas “Kultūras norises kā pilsonisko līdzdalību veicinošs instruments – Pieredzēt. Izjust. Saprast.” (36 ak. st.) satura izstrāde un īstenošana”, ID Nr. LNKC 2026/8

FINANŠU PIEDĀVĀJUMA FORMA.

	Nr.p.k.
	Pakalpojuma posmu izmaksas
	*Pakalpojuma cena euro bez PVN

	1.
	Programmas satura izstrāde un saskaņošana.
	

	2.
	Programmas satura realizācija, ko veido:
	

	2.1.
	Ievadsemināri;
	

	2.2.
	Patstāvīgais darbs;
	

	2.3.
	Reģionālie semināri.
	

	Kopā euro bez PVN:
	


* Cenā iekļauti visi piemērojamie nodokļi un valsts noteiktie obligātie maksājumi, kā arī visi tieši un netieši ar pakalpojuma sniegšanu saistītie izdevumi, izņemot pievienotās vērtības nodokli. Cenas jānorāda EURO, ar 2 (diviem) cipariem aiz komata.
Finanšu piedāvājumā norādītajām Pakalpojumu cenām ir jābūt nemainīgām visā līguma darbības laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas izmaiņām, un šo procesu radītās sekas Pretendentam ir jāprognozē un jāaprēķina, sagatavojot Finanšu piedāvājumu.
Pasūtītājs ir tiesīgs pieprasīt Pretendentam iesniegt detalizētu Pakalpojuma cenas veidošanās mehānismu.
Pasūtītājam nav pienākums līguma izpildes laikā īstenot visus Pretendenta piedāvātos pasākumus par visu norādīto summu. Pasūtītājs ir tiesīgs palielināt vai samazināt Pakalpojuma apjomus par jebkuru daudzumu pēc piedāvājumu izskatīšanas, atkarībā no Pasūtītājam pieejamo finanšu līdzekļu apjoma, nemainot Finanšu piedāvājumā noteikto vienības cenu EUR bez PVN.
 

















3.pielikums
Iepirkumam Nr. LNKC 2026/8

PUBLISKĀ IEPIRKUMA
“Pedagogu profesionālās kompetences pilnveides programmas “Kultūras norises kā pilsonisko līdzdalību veicinošs instruments – Pieredzēt. Izjust. Saprast.” (36 ak. st.) satura izstrāde un īstenošana”, ID Nr. LNKC 2026/8

PIETEIKUMS. 

	Pretendenta nosaukums:
	

	Reģistrācijas numurs:
	

	Juridiskā adrese:
	

	Faktiskā adrese:
	

	Tālr. numurs: 
	

	E-pasts:
	

	Kontaktpersona:
	

	Kontaktpersonas tālr., e-pasts:
	


Aizpilda Pretendents norādot zemāk esošajā tabulā tā atbilstību mazajam vai vidējam uzņēmumam.
	Pretendenta atbilstība mazajam* vai vidējam** uzņēmuma statusam (jānorāda atbilstošo)
	


*Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;
**Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.

1. Ja Pretendents ir piegādātāju apvienība: 
	Nr.p.k.
	Personas, kuras veido piegādātāju apvienību
	Reģistrācijas Nr.
	Juridiskā adrese
	Atbildības apjoms %

	
	
	
	
	


Aizpilda Pretendents norādot zemāk esošajā tabulā tā atbilstību mazajam vai vidējam uzņēmumam.
	Personu nosaukums
	Personas atbilstība mazajam* vai vidējam** uzņēmuma statusam (jānorāda atbilstošo)

	
	


*Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;
**Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.

2. Ja Pretendents ir piesaistījis apakšuzņēmējus:
	Nr.p.k.
	Apakšuzņēmēja nosaukums
	Reģistrācijas Nr.
	Juridiskā adrese
	Apakšuzņēmējam nododamās līguma daļas apjoms % un apraksts

	
	
	
	
	



	Apakšuzņēmēja nosaukums
	Apakšuzņēmēja atbilstība mazajam* vai vidējam** uzņēmuma statusam (jānorāda atbilstošo)

	
	


*Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;
**Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.

3. Ja Pretendents balstās uz citu personu/uzņēmumu kvalifikāciju:
	Personas, uz kuru iespējām pretendents balstās nosaukums
	Uzņēmuma (uz kura iespējām pretendents balstās, lai izpildītu kvalifikācijas prasības) nosaukums, reģistrācijas Nr., juridiskā adrese

	
	



4. Piekrītam Konkursa nolikumam pievienotā iepirkuma līguma projekta noteikumiem.
5. Apliecinām, ka:
6.1. mums nav konkurenci ierobežojušas priekšrocības iepirkuma procedūrā, un mēs, kā arī ar mums saistīta juridiskā persona nav bijusi iesaistīta iepirkuma procedūras sagatavošanā saskaņā ar Publisko iepirkumu likuma 18.panta ceturto daļu;
6.2. esam iepazinušies ar iepirkuma procedūras dokumentāciju, tajā skaitā arī ar iepirkuma līguma projektu, un piekrītam visiem tajā minētajiem noteikumiem, tie ir skaidri un saprotami, iebildumu un pretenziju pret tiem nav;
6.3. varam nodrošināt Tehniskajā specifikācijā un Nolikumā izvirzīto prasību izpildi;
6.4. Finanšu piedāvājums atbilst Konkursa nolikumā un Tehniskajā specifikācijā noteiktajām prasībām;
6.5. ja Pasūtītājs izvēlēsies šo piedāvājumu, apņemamies slēgt iepirkuma līgumu un pildīt visus līguma nosacījumus;
6.6. mūsu rīcībā ir visi nepieciešamie resursi savlaicīgai un kvalitatīvai līguma izpildei atbilstoši Konkursa nolikuma prasībām, Tehniskajai specifikācijai, iepirkuma līgumam, mūsu iesniegtajam piedāvājumam;
6.7. neesam nekādā veidā ieinteresēti nevienā citā piedāvājumā, kas iesniegts Konkursā;
6.8. nav tādu apstākļu, kuri liegtu piedalīties Konkursā un pildīt Konkursa nolikumā un Tehniskajā specifikācijā norādītās prasības.

APLIECINĀJUMS PAR NEATKARĪGI IZSTRĀDĀTU PIEDĀVĀJUMU
Ar šo, sniedzot izsmeļošu un patiesu informāciju, Pretendents attiecībā uz iepirkuma procedūru “Pedagogu profesionālās kompetences pilnveides programmas “Kultūras norises kā pilsonisko līdzdalību veicinošs instruments – Pieredzēt. Izjust. Saprast.” (36 ak. st.) satura izstrāde un īstenošana”, identifikācijas Nr. LNKC 2026/8, apliecina, ka
1. Pretendents ir iepazinies un piekrīt šī apliecinājuma saturam;
2. Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju;
3. Pretendents ir pilnvarojis katru personu, kuras paraksts atrodas uz iepirkuma piedāvājuma, parakstīt šo apliecinājumu Pretendenta vārdā;
4. Pretendents informē, ka (pēc vajadzības, atzīmējiet vienu no turpmāk minētajiem):
4.1. ir iesniedzis piedāvājumu neatkarīgi no konkurentiem un bez konsultācijām, līgumiem vai vienošanām, vai cita veida saziņas ar konkurentiem;
4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu.
5.  Apliecinājuma 4.2. apakšpunktā noteiktajā gadījumā, ne ar vienu konkurentu nav bijusi saziņa attiecībā uz:
5.1. cenām;
5.2. cenas aprēķināšanas metodēm, faktoriem (apstākļiem) vai formulām;
5.3.nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai
5.4. tādu piedāvājuma iesniegšanu, kas neatbilst iepirkuma prasībām; 
5.5.kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.
6. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā šī apliecinājuma ar 4.2. apakšpunktu.
7. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, un Publisko iepirkumu likums paredz uz 12 mēnešiem izslēgt pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi pretendentu, kurš iecietības programmas ietvaros ir sadarbojies ar to, no naudas soda vai naudas sodu samazinājusi.

(Piezīme: Pretendents atbilstoši situācijai aizpilda tukšās vietas šajā formā, kā arī aizpilda pielikumu vai izmanto to kā apliecinājuma paraugu.)
Informācija par Pretendenta saziņu ar konkurentiem saistībā ar konkrēto iepirkumu
	Nr.p.k.
	Uzņēmums – konkurents, ar kuru ir bijusi saziņa
	Saziņas veids, mērķis, raksturs un saturs

	
	
	

	
	
	




Paraksta pretendenta vadītājs vai vadītāja pilnvarota persona**:
**Ja pieteikumu dalībai iepirkuma procedūrā paraksta Pretendenta pilnvarotā persona, tad piedāvājumam jāpievieno pilnvaras oriģināla kopija.
	Vārds, uzvārds, ieņemamais amats
	

	Paraksts
	

	Vieta, datums
	









4.pielikums
Iepirkumam Nr. LNKC 2026/8

PUBLISKĀ IEPIRKUMA
“Pedagogu profesionālās kompetences pilnveides programmas “Kultūras norises kā pilsonisko līdzdalību veicinošs instruments – Pieredzēt. Izjust. Saprast.” (36 ak. st.) satura izstrāde un īstenošana”, ID Nr. LNKC 2026/8

APAKŠUZŅĒMĒJIEM NODODAMO DARBU SARAKSTS
	Pretendents:
	




	Apakšuzņēmēja nosaukums, reģistrācijas numurs, adrese un kontaktpersona
	Nododamo darbu apjoms no darbu kopējās līgumcenas (EUR bez PVN)
	Īss apakšuzņēmēja veicamo darbu apraksts

	
	
	

	
	
	

	
	
	



Pielikumā pievienojami apakšuzņēmēju rakstiski apliecinājumi par gatavību piedalīties iepirkuma līguma izpildē.




5.pielikums
Iepirkumam Nr. LNKC 2026/8

PUBLISKĀ IEPIRKUMA
“Pedagogu profesionālās kompetences pilnveides programmas “Kultūras norises kā pilsonisko līdzdalību veicinošs instruments – Pieredzēt. Izjust. Saprast.” (36 ak. st.) satura izstrāde un īstenošana”, ID Nr. LNKC 2026/8

APAKŠUZŅĒMĒJA APLIECINĀJUMS

Ar šo <Apakšuzņēmēja nosaukums, reģistrācijas numurs un adrese>  apliecinām, ka:
1. piekrītam piedalīties atklātā konkursā „Pedagogu profesionālās kompetences pilnveides programmas “Kultūras norises kā pilsonisko līdzdalību veicinošs instruments – Pieredzēt. Izjust. Saprast.” (36 ak. st.) satura izstrāde un īstenošana”, ID Nr. LNKC 2026/8, kā <Pretendenta nosaukums>, <reģistrācijas numurs un adrese> (turpmāk – Pretendents) apakšuzņēmējs, 
1. visa par mums sniegtā informācija kvalifikācijas novērtēšanai Pretendenta piedāvājuma dokumentos ir patiesa;
1. kā arī gadījumā, ja ar Pretendentu tiks noslēgts iepirkuma līgums, apņemamies veikt šādus darbus: <īss darbu apraksts > un nodot <Pretendenta nosaukums> šādus resursus: <Pretendentam nododamo resursu (speciālistu un/vai tehniskā aprīkojuma) apraksts>. 






      Paraksta apakšuzņēmēja vadītājs vai vadītāja pilnvarota persona:
	Vārds, uzvārds, ieņemamais amats
	

	Paraksts
	

	Vieta, datums
	

















6.pielikums
Iepirkumam Nr. LNKC 2026/8

PUBLISKĀ IEPIRKUMA 
“Pedagogu profesionālās kompetences pilnveides programmas “Kultūras norises kā pilsonisko līdzdalību veicinošs instruments – Pieredzēt. Izjust. Saprast.” (36 ak. st.) satura izstrāde un īstenošana”, ID Nr. LNKC 2026/8

Pretendenta pieredzes apraksts.
	
Pretendents norāda pieredzi, kas apliecina tā atbilstību Iepirkuma nolikuma 5.1.4.punktam.
	Nr. p. k.
	Pasūtītāja nosaukums, kontaktpersona, tālruņa numurs*
	
Pasākuma veids
(lekcija, lekciju cikls, seminārs vai cits)
	Pasākuma tēmas, saturs, īss apraksts
(ne vairāk kā 100 vārdi)
	Pasākuma mērķauditorijas vecums
(gadi vai klases)
	Pasākumu ilgums stundās (pasākumu cikliem vai kompleksiem norāda viena pasākuma ilgumu, pasākumu skaitu un kopējo ilgumu stundās)**
	Pasākumu īstenošanas laiks
(no – līdz) (mm/gggg)
vai datums (dd/mm/gggg)

	1.
	
	
	
	
	
	

	2.
	
	
	
	
	
	

	3.
	
	
	
	
	
	

	4.
	
	
	
	
	
	

	5.
	
	
	
	
	
	


*Lai nepārkāptu komercnoslēpumu, par privātiem uzņēmumiem norādīt to nosaukumus, vai plašāku informāciju iespēju robežās.
** Piemēram, 1 lekcija 60 minūtes, ciklā 5 lekcijas, kopā 5 stundas, u. tml.


7.pielikums
Iepirkumam Nr. LNKC 2026/8

PUBLISKĀ IEPIRKUMA 
“Pedagogu profesionālās kompetences pilnveides programmas “Kultūras norises kā pilsonisko līdzdalību veicinošs instruments – Pieredzēt. Izjust. Saprast.” (36 ak. st.) satura izstrāde un īstenošana”, ID Nr. LNKC 2026/8

CV FORMA3
	Vārds, uzvārds
	

	Amata nosaukums
	


Izglītība:
	Izglītības iestāde:
	

	Absolvēšanas gads:
	

	Iegūtā izglītība:
	

	Izglītību apliecinošs dokuments:
	


Darba pieredze:*
	Gads, mēnesis (no/līdz):
	

	Darba vieta:
	

	Amats:
	

	Pienākumi:
	


Pakalpojuma sniegšanā iesaistāmais speciālists norāda savu darba pieredzi, kas pierāda speciālista atbilstību Nolikuma attiecīgā apakšpunkta prasībām.

Izglītojošu pasākumu koordinēšanas vai vadīšanas pieredze:
	Izglītojošā pasākuma nosaukums,
īstenotāja organizācija, iestāde
	Pasākuma īstenošanas laiks (no – līdz) (mm/gggg) vai datums (dd/mm/gggg)
	Pasākuma ilgums stundās (pasākumu cikliem vai kompleksiem norāda viena pasākuma ilgumu, pasākumu skaitu un kopējo ilgumu stundās)
	Pienākumi:

	
	
	
	

	
	
	
	

	
	
	
	


Es, apakšā parakstījies/-usies, apliecinu, ka augstākminētais pareizi atspoguļo manu izglītību, kvalifikāciju un darba pieredzi.
Ar šo es apņemos:
	No
	Līdz

	<perioda sākums>
	<perioda beigas>


saskaņā ar Pretendenta – <pretendenta nosaukums> (turpmāk – Pretendents) piedāvājumu piedalīties
<pakalpojuma nosaukums>, gadījumā, ja tiek pieņemts lēmums slēgt iepirkuma līgumu ar Pretendentu.
	<Vārds, uzvārds>

	<Paraksts>

	<Datums>


[bookmark: _Hlk190768519]
8.pielikums
Iepirkumam Nr. LNKC 2026/8

PUBLISKĀ IEPIRKUMA
“Pedagogu profesionālās kompetences pilnveides programmas “Kultūras norises kā pilsonisko līdzdalību veicinošs instruments – Pieredzēt. Izjust. Saprast.” (36 ak. st.) satura izstrāde un īstenošana”, ID Nr. LNKC 2026/8

LĪGUMA PROJEKTS.

Latvijas Nacionālais kultūras centrs, reģistrācijas Nr. 90000049726, juridiskā adrese: Zigfrīda Annas Meierovica bulvāris 14-7, Rīga, LV-1050, turpmāk tekstā – Pasūtītājs, kura vārdā saskaņā ar Ministru kabineta 2012.gada 18.decembra noteikumiem Nr.931 “Latvijas Nacionālā kultūras centra nolikums” rīkojas direktore Signe Pujāte, no vienas puses, un

Piegādātāja nosaukums, reģistrācijas numurs 	, juridiskā adrese: 	, tās /amats, vārds, uzvārds/ personā, kura rīkojas uz 	pamata, turpmāk – Izpildītājs, no otras puses,
turpmāk abi kopā – Puses, katrs atsevišķi – Puse, pamatojoties uz publiskā iepirkuma „Pedagogu profesionālās kompetences pilnveides programmas “Kultūras norises kā pilsonisko līdzdalību veicinošs instruments – Pieredzēt. Izjust. Saprast.” (36 ak. st.) satura izstrāde un īstenošana”, identifikācijas Nr. LNKC 2026/8, rezultātiem, izsakot savu brīvo gribu, bez viltus, maldības vai spaidiem, noslēdz šādu līgumu, turpmāk – Līgums, par turpmāko:
1. Līguma priekšmets
1.1. Pasūtītājs uzdod un Izpildītājs apņemas par Līgumā noteikto atlīdzību izstrādāt, organizēt un īstenot Pedagogu profesionālās kompetences pilnveides programmu “Kultūras norises kā pilsonisko līdzdalību veicinošs instruments – Pieredzēt. Izjust. Saprast.” (36 ak. st.), turpmāk – Pakalpojums, saskaņā ar Līguma noteikumiem, Tehnisko specifikāciju (1.pielikums), Izpildītāja finanšu piedāvājumu (2.pielikums) un Pasūtītāja norādījumiem.
1.2. Pakalpojuma izpildes termiņš: līdz 2027. gada 31.maijam.
1.3. Līguma izpildes vieta: Latvijas Republika.
2. Pakalpojuma izpildes nodošana un pieņemšana
2.1. Pakalpojums tiek īstenots divos posmos (turpmāk – Posmi), atbilstoši Līguma 1.pielikumam:
2.1.1. [bookmark: _Hlk192754997]1. posms – Programmas satura izstrāde un saskaņošana. 1. posms ietver Tehniskās specifikācijas 7. un 8. nodaļā noteikto programmas satura, īstenošanas plāna, veidlapu un novērtēšanas anketu izstrādi un saskaņošanu ar Pasūtītāju pirms ievadsemināra;
2.1.2. 2. posms – Programmas satura realizācija. Posms ietver Tehniskās specifikācijas 5. nodaļā noteikto programmas īstenošanu abās plūsmās — ievadseminārus, patstāvīgā darba posmu un reģionālos seminārus —kā arī ar to saistīto apliecinājumu un pateicību izsniegšanu.
2.2. Pakalpojuma posms tiek uzskatīts par izpildītu, kad abas Puses ir parakstījušas pieņemšanas un nodošanas aktu par Pakalpojuma posma īstenošanu, turpmāk – Akts, kuru Izpildītājs sagatavo un iesniedz Pasūtītājam. Aktā tiek norādīts Izpildītāja nodotā un Pasūtītāja pieņemtā Pakalpojuma posma nosaukums, kopējā summa saskaņā ar Līgumu, par kādu attiecīgais posms ir īstenots, nodevumi ar pielikumiem, atzīme par Pakalpojuma atbilstību Līguma noteikumiem, Līguma numurs. Programmas satura izstrādes un saskaņošanas posma (1. posms) Aktam tiek pievienoti šādi nodevumi: Programmas saturs (t.sk. lektoru kandidatūras un to lasījumu tēmas) un īstenošanas plāns, veidlapas projekts par pieredzes stāsta fiksēšanu patstāvīgā darba posmā, programmas novērtēšanas anketas projekts pedagogiem un skolēniem, skolēnu pateicības teksta paraugs. Programmas satura realizācijas posma (2. posms) Aktam pievieno šādus nodevumus: īstenoto Pasākumu saraksts (t. sk. norādot Pasākumu norises datumu un laiku, norises vietu nosaukumu, reģionu,  dalībnieku sarakstus (t.i. parakstu lapas), pedagogu un skolēnu sniegto viedokļu apkopojumu programmas novērtēšanas anketā, katra pedagoga aizpildīto pastāvīgā darba posma pieredzes stāsta kopiju.
2.3. [bookmark: _bookmark39]Programmas satura realizācijas posma (2. posms) īstenošanu Izpildītājs uzsāk pēc Akta parakstīšanas par Programmas satura izstrādes un saskaņošanas posma (1. posms) īstenošanu.
2.4. Līgums tiek uzskatīts par izpildītu, kad ir īstenoti visi Pasākumi un parakstīts akts par 2.posam pabeigšanu.
2.5. Akta iesniegšanas vieta – Pasūtītāja oficiālajā e-adresē “Latvijas Nacionālais kultūras centrs”.
2.6. Aktu Puses paraksta pēc nodotā nodevuma pārbaudes, ko veic Pasūtītājs, pārbaudot Izpildītāja veiktā Pakalpojuma atbilstību Līguma noteikumiem un saskaņotajām Pakalpojuma aktivitātēm. Veiktā nodevuma pārbaudi Pasūtītājs veic ne ilgāk kā 5 (piecu) darba dienu laikā pēc Akta saņemšanas dienas.
2.7. [bookmark: _bookmark40]Ja Pasūtītājs, pieņemot nodevumu, konstatē realizētā Pakalpojuma neatbilstību Līguma noteikumiem vai saskaņotajām Pakalpojuma aktivitātēm, turpmāk – Trūkumi, Pasūtītājs ir tiesīgs pieprasīt, lai Izpildītājs novērš konstatētos Trūkumus par saviem līdzekļiem.
2.8. Ja iestājas Līguma 2.7. punktā noteiktais gadījums, Pasūtītājs nodevumu nepieņem un neparaksta Aktu, bet sastāda pretenziju par trūkumiem, turpmāk – Pretenzija par trūkumiem, kurā norāda Pakalpojumā konstatētās neatbilstības Līgumam vai saskaņotajām Pakalpojuma aktivitātēm un šo neatbilstību novēršanas termiņu, kas ir ne ilgāks kā 5 (piecas) darba dienas no Pretenzijas par trūkumiem sastādīšanas un iesniegšanas Izpildītājam, vai cits abpusēji saskaņots Trūkumu novēršanas termiņš.
2.9. Gadījumā, ja Izpildītājs nevar novērst Pretenzijā par trūkumiem konstatēto Trūkumu, Pasūtītājs var piemērot Izpildītājam līgumsodu saskaņā ar Līguma 6.2.1. punktu.
2.10. Ja starp Pusēm rodas strīdi par kādu no Pretenzijā par trūkumiem minētajiem Trūkumiem, tā apmēru vai novēršanas termiņu, strīdi tiek risināti atbilstoši Līguma 9. punkta noteikumiem.
2.11. Pēc Pretenzijā par trūkumiem norādīto Trūkumu novēršanas, Izpildītājs veic atkārtotu Pakalpojuma un tā nodevuma nodošanu Pasūtītājam Līgumā noteiktajā kārtībā.
2.12. Līguma noteikumi, kas uzliek Izpildītājam pienākumu novērst Pakalpojumā vai nodevumā konstatētos Trūkumus un atkārtoti nodot Pakalpojumu Pasūtītajam Līgumā noteiktajos termiņos, nav uzskatāmi par pamatu Pakalpojuma izpildes termiņa (Līguma 1.2. punkts) pagarināšanai un līgumsoda nepiemērošanai.
2.13. Ja Pasūtītājs 5 (piecu) darba dienu laikā no Akta iesniegšanas dienas nav iesniedzis Izpildītājam Trūkumu aktu, Pakalpojums un tā nodevums ir uzskatāms par pieņemtu un Pasūtītājs paraksta Aktu.
3. Līguma summa un norēķinu kārtība
3.1. Līguma kopējā summa ir ___ EUR ( ___euro  un ___centi),  neieskaitot  pievienotās vērtības nodokli, turpmāk – PVN, kas tiek piemērots atbilstoši normatīvajos aktos noteiktajai PVN likmei, turpmāk – Līguma summa.
3.2. Līguma summā ir iekļauti visi tiešie un netiešie izdevumi, kas saistīti ar Pakalpojuma sniegšanu, kā arī visi piemērojamie nodokļi un valsts noteiktie obligātie maksājumi, izņemot pievienotās vērtības nodokli. Līguma summa nevar tikt paaugstināta.
3.3. Līguma summu saskaņā ar Līguma 2. pielikumu un Līguma 2.1. punktu Pasūtītājs maksā Izpildītājam līdz 10 (desmit) maksājumiem (Līguma 2. pielikums):
3.3.1. pēcapmaksa par 1. posmu  	( 	un __ centi), neieskaitot PVN, apmērā tiek veikta 20 (divdesmit) darba dienu laikā pēc Akta abpusējas parakstīšanas un Izpildītāja rēķina saņemšanas dienas;
3.3.2. pēcapmaksa par 2. posmu  	( 	un __ centi), neieskaitot PVN, apmērā tiek veikta 20 (divdesmit) darba dienu laikā pēc Akta abpusējas parakstīšanas un Izpildītāja rēķina saņemšanas dienas.
3.4. Samaksa tiek veikta euro bezskaidras naudas norēķinu veidā uz Izpildītāja Līgumā norādīto kontu kredītiestādē. Par samaksas brīdi tiek uzskatīta diena, kad Pasūtītājs veicis pārskaitījumu uz Izpildītāja kontu.
3.5. Izpildītājs rēķinā norāda Pasūtītāja Līguma numuru, datumu, Līguma priekšmetu, attiecīgā posma nosaukumu, summu, par kādu attiecīgais posms īstenots. Pretējā gadījumā Pasūtītājs var aizkavēt rēķina savlaicīgu samaksu, nesedzot Izpildītājam zaudējumus, kas var rasties šāda nokavējuma rezultātā. Rēķins, saskaņā ar šo Līgumu, var tikt izrakstīts tikai par Pakalpojuma izpildi Līguma ietvaros.
4. Izpildītāja tiesības un pienākumi
4.1. Izpildītājs apliecina, ka:
4.1.1. ir tiesīgs slēgt šo Līgumu, pārzina tā saturu un uzņemto saistību apjomu un veiks Pakalpojumu kvalitatīvi Līgumā noteiktajā kārtībā un atbilstoši Latvijas Republikā spēkā esošo normatīvo aktu prasībām;
4.1.2. Līguma saistību izpilde netiks kavēta vai apgrūtināta, kam par pamatu varētu būt Izpildītāja saistības ar trešajām personām;
4.1.3. ievēros Pasūtītāja norādījumus Līguma izpildes laikā.
4.2. Izpildītājs ir atbildīgs par savu Līgumā noteikto saistību pilnīgu un savlaicīgu izpildi.
4.3. Izpildītājam ir pienākums:
4.3.1. Pēc Līguma noslēgšanas 5 (piecu) darba dienu laikā iesniegt precizēto laika grafiku;
4.3.2. Pasūtītāja par Līguma izpildi atbildīgajai personai uz e-pasta adresi līdz katra mēneša 25. datumam nosūtīt informāciju par nākamajā mēnesī plānoto Pakalpojuma aktivitāšu grafiku un to norises vietām, turpmāk – Grafiks, saskaņā ar Pasūtītāja noteiktajām prioritātēm Pakalpojuma norises vietu izvēlē;
4.3.3. saskaņot ar Pasūtītāja par Līguma izpildi atbildīgo personu visu Izpildītāja sagatavoto informāciju un izstrādātos materiālus;
4.3.4. sniegt Pasūtītājam informāciju par Pakalpojuma izpildes gaitu ne vēlāk kā 2 (divu) darba dienu laikā pēc Pasūtītāja pilnvarotās personas elektroniski nosūtīta attiecīga pieprasījuma saņemšanas;
4.3.5. brīdināt Pasūtītāju par apstākļiem, kas radušies un var kavēt vai ierobežot Līguma saistību izpildi pilnībā vai daļēji 1 (vienas) darba dienas laikā, skaitot no brīža, kad Izpildītājam ir kļuvuši zināmi šādi apstākļi;
4.3.6. no Pasūtītāja paziņojuma, Pretenzijas vai cita dokumenta saņemšanas, 1 (vienas) darba dienas laikā apliecināt šāda dokumenta saņemšanu, informējot Pasūtītāju pa e-pastu;
4.3.7. ar saviem spēkiem un līdzekļiem novērst Pakalpojuma izpildē konstatētos Trūkumus Pretenzijā par trūkumiem noteiktajā termiņā;
4.3.8. Akta abpusējas parakstīšanas brīdī nodot Pasūtītājam visu ar Pakalpojuma veikšanu saistīto dokumentāciju, kas izstrādāta, veicot Pakalpojumu;
4.3.9. nodrošināt komunikāciju ar Pakalpojuma norises vietām un saskaņā ar Grafiku nodrošināt Pakalpojuma norises vadīšanu un īstenošanu;
4.3.10. nodrošināt, ka Pakalpojuma veikšanā saskaņā ar Līguma pielikumu tiek piesaistīti noteiktie speciālisti: , (turpmāk – Speciālisti);
4.3.11. Izmaiņas piesaistītajos Speciālistos atļautas tikai pēc vienošanās ar Pasūtītāju, ņemot vērā, ka speciālistam, kurš aizstās kādu no 4.3.10. apakšpunktā noteiktajiem Speciālistiem, ir jābūt līdzvērtīgai vai augstākai kvalifikācijai, nekā speciālistam, kuru tas aizstās.
4.4. Izpildītājs apņemas bez Pasūtītāja piekrišanas neizpaust konfidenciālu informāciju un nepārspriest to ar jebkuru citu personu, uzņēmumu vai organizāciju, kā arī nepielietot šo konfidenciālo informāciju jebkādu mērķu sasniegšanai, ne Līguma darbības laikā, ne pēc tā izbeigšanās jebkuru iemeslu dēļ, izņemot gadījumus, kad to nosaka Latvijas Republikas spēkā esošo normatīvo aktu prasības.
4.5. Izpildītājs nedrīkst bez Pasūtītāja rakstiskas saskaņošanas nodot Pakalpojuma izpildes rezultātā iegūto vai apstrādāto Pasūtītāja informāciju trešajām personām, izņemot Līgumā un Latvijas Republikas spēkā esošajos normatīvajos aktos noteiktajos gadījumos.
4.6. Izpildītāja par Līguma izpildi atbildīgā persona ir 	, tālrunis: 	, e-pasta adrese: .
5. Pasūtītāja tiesības un pienākumi
5.1. Pasūtītājs ir atbildīgs par savu Līguma saistību savlaicīgu un pilnīgu izpildi, kā arī par kvalitatīvi un atbilstoši Līguma noteikumiem izpildīta Pakalpojuma apmaksu Līgumā noteiktajā kārtībā un termiņos.
5.2. Pasūtītāja pienākums ir sniegt informāciju, kas nepieciešama Izpildītājam Līguma saistību izpildei.
5.3. Pasūtītājam ir tiesības pieprasīt Izpildītājam informāciju par Līguma ietvaros veiktajiem Pakalpojumiem un to gaitu, kā arī par Pakalpojuma izpildi kavējošiem faktoriem.
5.4. Pasūtītāja par Līguma izpildi atbildīgā persona ir ________________ , tālrunis: , e-pasta adrese: .
5.5. Pasūtītāja par Līguma izpildi atbildīgajai personai ir tiesības Pasūtītāja vārdā dot norādījumus Izpildītājam Pakalpojuma izpildē, saskaņot aktivitātes, norādīt uz Trūkumiem, saskaņot izmaiņas piesaistītajos speciālistos, pieprasīt no Izpildītāja informāciju par Pakalpojuma izpildes gaitu, ierosināt koriģēt laika grafiku atbilstoši faktiskajai situācijai, kā arī risināt citus ar Līguma izpildi saistītus organizatoriskus jautājumus.
6. Pušu atbildība
6.1. Puses par Līgumā noteikto savu saistību nepildīšanu vai nepienācīgu izpildi atbild saskaņā ar Latvijas Republikas normatīvajiem aktiem un Līguma noteikumiem, zaudējumu nodarīšanas gadījumā atlīdzinot otrai Pusei nodarītos zaudējumus.
6.2. Izpildītājs 5 (piecu) darba dienu laikā pēc Pasūtītāja rakstiska pieprasījuma nosūtīšanas maksā Pasūtītājam līgumsodu:
6.2.1. 60,00 EUR (sešdesmit euro un 00 centi) apmērā par katru pārkāpuma reizi, ja Pakalpojuma aktivitāte saskaņā ar Līguma 2.1. punktu nav iepriekš saskaņota ar Pasūtītāju un tiek izpildīta vai Izpildītājs nevar novērst Trūkuma aktā konstatēto Trūkumu.
6.2.2. 0,1% (nulle komats viena procenta) apmērā no Līguma summas par katru nokavēto dienu, bet ne vairāk kā 10% (desmit procenti) no Līguma summas Pakalpojuma, Trūkumu novēršanas nesavlaicīgas vai neatbilstoši Līguma noteikumiem izpildes gadījumā, kā arī citu Līgumā noteikto saistību nesavlaicīgas vai nolaidīgas izpildes gadījumā.
6.3. Pasūtītājs 10 (desmit) darba dienu laikā pēc Izpildītāja rakstiska pieprasījuma nosūtīšanas maksā Izpildītājam līgumsodu 0,1% (nulle komats viena procenta) apmērā no Līguma summas par katru nokavēto dienu, bet ne vairāk kā 10% (desmit procenti) no Līguma summas maksājumu savlaicīgas neizdarīšanas gadījumā.
6.4. Līgumsoda samaksa netiek ieskaitīta zaudējumu summas aprēķinā.
6.5. Līgumsoda un zaudējumu atlīdzināšana neatbrīvo Puses no saistību pilnīgas izpildes.
6.6. Ja Izpildītājs neveic līgumsoda samaksu noteiktajā termiņā, Pasūtītājam ir tiesības ieturēt saskaņā ar Līguma noteikumiem aprēķināto līgumsodu no Izpildītājam par Pakalpojuma izpildi pienākošās summas.
7. Līguma darbības termiņš un tā izbeigšana
7.1. Līgums stājas spēkā ar Līguma abpusējas parakstīšanas brīdi.
7.2. Līgums var tikt izbeigts pirms termiņa Līgumā un normatīvajos aktos noteiktajos gadījumos, Pusēm abpusēji vienojoties vai 30 (trīsdesmit) dienas iepriekš brīdinot otru Pusi.
7.3. Pasūtītājam ir tiesības vienpusēji atkāpties no Līguma, par to brīdinot rakstiski Izpildītāju vismaz 5 (piecas) darba dienas iepriekš, ja:
7.3.1. Izpildītājs neievēro Līgumā noteikto Pakalpojuma izpildes termiņu, un Izpildītāja nokavējums ir sasniedzis 10 (desmit) dienas;
7.3.2. Izpildītājs neievēro Pasūtītāja norādījumus vai arī nepilda kādas Līgumā noteiktās saistības, un ja Izpildītājs šādu neizpildi nav novērsis 10 (desmit) darba dienu laikā pēc attiecīga Pasūtītāja paziņojuma saņemšanas;
7.3.3. Pasūtītājs atkārtoti konstatē Pakalpojuma izpildes neatbilstību Līguma prasībām.
7.4. Izpildītājam ir tiesības vienpusēji atkāpties no Līguma, par to brīdinot rakstiski Pasūtītāju vismaz 5 (piecas) darba dienas iepriekš, ja:
7.4.1. Pasūtītājs nepilda šajā Līgumā noteiktās saistības un šādu neizpildi nav novērsis 10 (desmit) darba dienu laikā pēc attiecīga Izpildītāja paziņojuma saņemšanas;
7.4.2. Pasūtītājam ir pieejama, bet Pasūtītājs nesniedz informāciju, kas nepieciešama Līguma saistību izpildei, un Pasūtītāja nokavējums uz rakstisku Izpildītāja pieprasījumu ir sasniedzis 10 (desmit) darba dienas.
7.5. Līguma 7.3. un 7.4. punkta gadījumā, Pusei, kura vienpusēji izbeidz Līgumu, nav jāatlīdzina otrai Pusei zaudējumi, kas radušies saistībā ar Līguma izbeigšanu pirms termiņa.
8. Nepārvarama vara
8.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst. Puses par nepārvaramas varas apstākļiem uzskata dabas stihijas (zemestrīces, plūdus, un tml.), ugunsgrēkus, jebkāda veida karadarbību, terora aktus, blokādes, embargo, streikus (izņemot Pušu darbinieku streikus).
8.2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
8.3. Par nepārvaramas varas apstākļu iestāšanos vai izbeigšanos otra Puse tiek informēta rakstveidā 3 (trīs) dienu laikā, skaitot no šādu apstākļu iestāšanās vai izbeigšanās.
8.4. Nepārvaramas varas apstākļu iestāšanās gadījumā Puses 5 (piecu) darba dienu laikā vienojas par Līgumā noteikto saistību izpildes termiņa grozīšanu.
9. Strīdu risināšana
9.1. Strīdus, kuri rodas saistībā ar šo Līgumu, Puses risina savstarpējo sarunu ceļā. Ja vienošanās netiek panākta, strīda izskatīšana tiek nodota tiesā Latvijas Republikas normatīvajos aktos noteiktajā kārtībā.
9.2. Pretenzijas, kas saistītas ar līgumsaistību izpildi, tiek izskatītas 10 (desmit) darba dienu laikā, skaitot no rakstiskas pretenzijas saņemšanas dienas.
10. Autortiesības
10.1. Izpildītāja kā autora mantiskās tiesības uz Līguma izpildes rezultātā radītajiem jebkuriem autortiesību objektiem un ar tiem saistīto tehnisko dokumentāciju, ko saskaņā ar Līgumu ir radījis Izpildītājs, pāriet Pasūtītājam ar brīdi, kad Puses ir abpusēji parakstījušas Aktu un Pasūtītājs saskaņā ar Līguma 3.punktu ir apmaksājis Izpildītāja izrakstīto rēķinu. Pasūtītājs iegūst tiesības lietot, izplatīt, publiskot, pavairot, pārveidot, pārstrādāt, iznomāt, izīrēt, publiski patapināt vai kā citādi izmantot Līguma izpildes rezultātā radītos autortiesību objektus un dokumentāciju saskaņā ar spēkā esošajiem normatīvajiem aktiem bez jebkādiem lietošanas laika ierobežojumiem.
10.2. Izpildītājs garantē, ka Izpildītāja kā autora mantiskās tiesības uz Līguma izpildes rezultātā radīto jebkuru autortiesību objektu līdz Akta abpusējai parakstīšanai netiks nodotas nevienai citai personai.
11. Citi noteikumi
11.1. Katrai no Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līguma saistību izpildi, ievērojot normatīvajos aktos noteiktās prasības šādu datu apstrādei un aizsardzībai Līguma spēkā esamības laikā. Katras Puses pārstāvis, kurš nodod otrai Pusei fizisko personu datus apstrādei, iegūst piekrišanu no attiecīgajiem datu subjektiem vai pārliecinās par cita datu apstrādes tiesiskā pamata esamību. Puses apņemas nenodot tālāk trešajām personām iegūtos fizisko personu datus, izņemot gadījumus, kad Līgumā ir noteikts citādi, vai normatīvie akti paredz šādu nodošanu. Katra Puse apņemas nodrošināt spēkā esošajiem normatīvajiem aktiem atbilstošu aizsardzības līmeni otras Puses iesniegtajiem fizisko personu datiem. 
11.2. Visi Līguma grozījumi ir spēkā tikai tad, ja tie noformēti rakstveidā un ir Pušu parakstīti. Līguma grozījumi ar to parakstīšanas brīdi kļūst par Līguma neatņemamu sastāvdaļu.
11.3. Puses apņemas neizpaust trešajām personām konfidenciāla rakstura informāciju, kas, izpildot šī Līguma noteikumus, ir nonākusi viņu rīcībā. Šis noteikums neattiecas uz vispārpieejamas informācijas izpaušanu un gadījumiem, kad Pusei normatīvajos aktos uzlikts pienākums sniegt pieprasīto informāciju.
11.4. Visa no Līguma izrietošā korespondence ir noformējama rakstveidā un nosūtāma adresātam uz Līgumā norādīto korespondences adresi ierakstītas vēstules veidā, ar kurjeru, nododama personīgi pret parakstu vai elektroniski. Pa pastu nosūtītās vēstules tiks uzskatītas par saņemtām septītajā dienā pēc to nodošanas pastā.
11.5. Neviena no Pusēm nav tiesīga bez otras Puses rakstiskas piekrišanas nodot kādu no Līgumā noteiktajām saistībām vai tās izpildi trešajām personām, izņemot gadījumu, kad Puses saistības pārņem tās likumīgais tiesību pārņēmējs. Likumīgajam Puses tiesību pārņēmējam šis Līgums ir saistošs kā pašai Pusei, tā it kā tas pats to būtu uzņēmies.
11.6. Pusēm ir pienākums nekavējoties rakstveidā informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu maiņu, kā arī par izmaiņām attiecībā uz Līgumā noteiktajām Pušu par Līguma izpildi atbildīgajām personām. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā radušies otrai Pusei.
11.7. Jautājumos, kas nav atrunāti Līgumā, Puses vadīsies pēc spēkā esošajiem Latvijas Republikas tiesību aktiem. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
11.8. Līgums ar pielikumiem sagatavots uz      (       ) lapām latviešu valodā elektroniska dokumenta veidā un parakstīts ar drošu elektronisko parakstu. Katrai pusei ir pieejams abpusēji parakstīts Līgums elektroniskā formātā.

12. Pušu rekvizīti un paraksti


